Son doqquz ildə 25 min 298 ədəd yeni telefon nömrəsi istismara verilib\nSon dövrlərdə tətbiq olunan texnoloji yeniliklər, mobil rabitənin üstünlüyü cəmiyyətdə heç də stasionar ev telefonlarının əhəmiyyətini azalda bilməyib. İndi də hər bir ailə ev telefonlarından istifadəni zəruri və hətta vacib hesab edir. Əhalinin hər yüz ailəyə düşən stasionar telefon aparatlarının sayı və aktiv istifadədə olan mobil telefonların say göstəricisi informasiya texnologiyalarından istifadənin səviyyəsini, əhalinin yaşayış standartlarını və rifahını xarakterizə edən mühüm göstəricilərdəndir.\nBelə ki, Naxçıvan Muxtar Respublikası üzrə hər yüz ailəyə düşən stasionar telefon aparatlarının sayı artaraq 66.4-ə çatıb. Ötən il muxtar respublikada 2812 ədəd yeni telofon nömrəsi istismara verilib. Hazırda muxtar respublikada 60 minə yaxın telefon nömrəsi istifadə olunur ki, bununda 25298 ədədi son doqquz ildə istismara verilib. Ötən ildə həmçinin “Naxtel” şəbəkəsinin genişləndirilməsi məqsədilə Naxçıvan şəhərində 6 baza stansıyasında ikinci kanal yaradılaraq, Şahbuz rayonun Batabat yaylağı və Culfa rayonu Ərəzin kəndində 2 ədəd baza stansiyası istifadəyə verilib. Beləliklə, şəbəkənin baza stansiyalarının sayı 22-ə çatdırılıb. Həmçinin “Naxtel” abunəçilərinin sayı da artaraq 6247 nəfərə çatıb. Bundan əlavə ötən il muxtar respublikada aktiv istifadədə olan mobil telefonların sayı da artıb. Hazırda muxtar respublika əhalisinin 358 min nəfəri mobil telefon istifadəçisidir. Regionda əhalinin hər 100 nəfərinə 88 mobil telefon düşür.\nBaşa vurduğumuz 2010-cu “Yeniləşmə ili”ndə rabitə və informasiya texnologiyaları sektorunda bir sıra yenilikləri ilə yadda qalıb. Ötən ildə Naxçıvan şəhərini, Babək qəsəbəsi və Nehrəm kəndini əhatə edən Yeni Nəsil Telekommunikasiya NGN sistemi isifadəyə verilib. Şəbəkə Naxçıvan şəhər rabitə idarəsinin texniki binasında yerləşən mərkəzi idarəetmə qurğuları, mərkəzi nəzarət və 20256 ümumi abunəçi tutumu olan telekommunikasiya sistemindən ibarətdir. NGN texnologiyası istifadəçilərə İP-TV, video telefon, internetə sürətli qoşulma ilə yanaşı, əlavə 24 növ servis xidmətlərindən istifadə etmək imkanı verir.\nQeyd edək ki, 2010-cu ildə rabitə müəssisələri tərəfindən müəssisə və təşkilatlara, əhaliyə faktiki qiymətlərlə ƏDV-siz 2 884 110 manat xidmət göstərilib ki, 2009-cu illə müqayisədə 220 698 manat əlavə gəlir əldə olunub.


Xalq yazıçısı Qılman İLKİN.”İntiqam” – Azərbaycanın Mədəniyyət və Ədəbiyyat Portalı\nXalq yazıçısı Qılman İLKİN.”İntiqam”\nBy Delphi7 25 Aprel 2022 Azərbaycan ədəbiyyatı\nBütün gecə kəndi lərzəyə salmış top səsləri səhərəyaxın kəsildi. Xəzəngül elə bil birdən-birə gurultulu, çaxnaşıq bir aləmdən dibsiz, qaranlıq bir yarğana yuvarlandı. Lakin bu səssizlik ona top və mərmilərin qulaqbatırıcı gurultusundan daha müdhiş göründü. Qulaqları səs saldı. Axşamdan çaxnaşma içərisində vurnuxan camaatın çığır-bağırtısı da daha eşidilmirdi. “Bu nədir? Hamı qaçıbmı? – fikirləşdi, – tək-tənhamı qalmışıq bu cəhənnəmdə? Yəni camaatın içərisində bir nəfər də tapılmadı ki, məni yada salsın? Yox, bu ola bilməz. Kim bilməsə də, Xeyransa ilə əri gözəl bilirlər ki, mən tərpənə bilmirəm. Yoxsa ermənilər başlarının üstünü elə alıblar ki, hərəsi ağzını bir səmtə tutub, qaçıb? Əlləri heç yerə çatmayıb?” Xəzəngül bunları fikirləşəndə qonşularını o qədər də qınamırdı. Bilir ki, hərəsinin bir çətən uşağı var. Bu mərəkədə hamı öz başının hayında olub.\n– Sarkis dayı, bunu, deyəsən, bizə qənimət qoyub gediblər axı. Bunu deyərək, Xəzəngülün yatağına yaxınlaşdı. Bir həmlə ilə əlini uzadıb yorğanı onun üstündən çəkdi. Xəzəngülün sarıqlı ayağını görüb istehza ilə gülümsədi:\n– Belə de. Demək, buna görə qaçmamısan.\n– Ay yazıq, niyə gizlədirsən? Onsuz da bir matah deyilsən. Dişə dəyən olsaydın, çoxdan qaçıb getmişdin.\n– Levon, sən bunların dilini yaxşı bilirsən. Soruş ki, qızıl və bəzək şeylərini harada gizlədib.\n– Axçi, de görüm, qızıllarınızı harada gizlətmisən?\n– Hə, dinsənə, cavab ver.\n– Bizim qızılımız yoxdur.\n– Yalan deyirsən. Qızılların yerini de. Görürəm, sırqalarını da çıxarıb gizlətmisən.\n– Bizim qızılımız yoxdur, – Xəzəngül yenə təkrar etdi, inanmırsan axtar bax.\n– Hə, nə deyir?\n– Deyir ki, qızılımız yoxdur.\n– Zərər yoxdur. Özümüz axtarıb taparıq. Müsəlman ola, qızılı olmaya. Gəl bəri, özümüz taparıq.\n– Heç eybi yoxdur. Bunun əvəzində gör sənin başına nə oyun açacağam.\n– Axçi. Ay it qızı, onun səsini kəsə bilmirsən?! Bacarmırsansa, bu saat gəlib bir güllə ilə susduraram.\nBayırdakı yanğının isti nəfəsi içəri dolub, onların nəfəsini tıxayırdı. Görünürdü ki, yanğın onlara lap yaxınlaşıb. Xəzəngül başa düşdü ki, yanan onlarla qapıbir qonşu olan Səfər kişinin ikimərtəbəli mülküdür. “Görünür ki, – fikirləşdi, – bizi də evqarışıq yandırmaq niyyətindədirlər”. Ancaq bununla belə təskinlik verirdi ki, ermənilər tez evdən çıxıb getsələr, birtəhər sürünüb, körpəsi ilə birlikdə eşiyə çıxa bilər. Quldurlar aynabəndi axtarandan sonra təkrar otağa qayıtdılar. Otağı yenə ələk-vələk elədilər. Bir yer qalmadı ki, burunlarını soxmamış olsunlar. Birdən gözləri üstünə köhnə palaz parçası salınmış oturacağa sataşdı. Bu, əslində köhnə bir sandıqdı. Əri Cahangir Gədəbəyə getməmişdən qabaq ondan oturacaq kimi istifadə edirdi. Belə baxanda heç kəs deməzdi ki, köhnə palaz parçasının altında kətil deyil, sandıqdır. Xəzəngül bütün pal-paltarını onun içində saxlayırdı. Orada elə bir paltar vardı ki, heç qatı açılmamışdı. Bir dəfə də olsun, əyninə geyməmişdi. Yaşlı erməni oturacaqdan şübhələnib, yaxınlaşdı. Köhnə palaz parçasını çəkib yerə saldı. Onun altındakı sandığı görüb, sevincək qapağını qaldırdı. Sandığın içindəkiləri görəndə gözləri bərələ qaldı.\n– Levon, buraya gəl! Xəzinə tapmışam.\n– Ay it qızı, belə pal-paltarı olanın qızılı olmaz?! Sənin dərini soyacağam qızılların yerini deməsən. Heyif qızlığın əlimə keçməyib, başına bir oyun açardım ki, gözlərin kəllənə çıxardı. İndi isə elə kifirsən ki, heç üzünə tüpürmək istəmirəm.\n– Aç sinəni. Matah şeyin var ki, bir gizlədirsən də.\n– Levon, nə eləyirsən? – soruşdu.\n– Heç. Sən işində ol. Mən onun dilini açacağam.\n– Qızılların yerini deyəcəksən, ya yox?\n– Dedim ki, bizim qızılımız yoxdur.\n– Yalan deyirsən!\n– Allah haqqı, düz sözümdür.\n– Sizin Allahınızı da… indi deyərsən.\n– Al, öldür körpəni öz əlinlə. Ya qızılların yerini deyəcəksən, ya onu öz əlinlə öldürməlisən. Boğazını üzməlisən.\n– Deyəcəksən, ya yox?”\n– Alçaq! – dedi.\n– Gördün ki, mən sənin hərəkətini necə qəbul eylədim. İndi görək sən də mənim hərəkətim qarşısında belə sakit dura biləcəksən. Götür bıçağı.\n– Körpəni ver mənə. Mən əyilə bilmirəm.\n– Niyə durmusan? Uşağı mənə ver. İndi görərsən ki, mən səndən də sakit duracağam. Onu necə sakit doğmuşamsa, eləcə də sakit öldürəcəyəm.\n– Levon, nə olub? – soruşdu.\nXalq yazıçısı Sabir ƏHMƏDLİ.”Dərs”


Partiya sədri, Cəmil Həsənli üçün “Toplan”dan misal çəkdi AÇIQLAMA! | Sia.az\nPartiya sədri, Cəmil Həsənli üçün “Toplan”dan misal çəkdi AÇIQLAMA!\nSiyasət - 26.10.2016 12:31 - Oxunma sayı: 1435\n“Toplan” çizgifilmi haqqında yəqin ki, məlumatınız var. Süjet xətti belədir ki, səhər-səhər günəş aşağıda olanda, Toplan narazılıq edir ki, mən balacayam, günəş yuxarı çıxanda, Toplanın kölgəsi böyük görünür və özünü böyük görür. Yenə də gün batanda kölgəsi aşağı düşür və Toplan yenə də özünü balaca görür. Yəqin Əli Kərimli və Cəmil Həsənli özlərinə günəş pik nöqtədə olanda, baxırlar və kölgələrini böyük görürlər, bu baxımdan özlərini böyük bir şey hesab edirlər”.\nBu fikirləri SİA-ya açıqlamasında “Təkamül” partiyasının sədri Teyyub Qənioğlu bildirib.\nƏ.Kərimli və C.Həsənlinin AXCP və “Milli şura”nı “yeganə müxalifət” təşkilatları kimi təqdim etməsinə münasibət bildirən T.Qənioğlu qeyd edib ki, ümumiyyətlə, bunların fəaliyyəti göz qabağındadır: “Bu günə qədər bunlar irəliyə doğru heç bir addım ata bilməyiblər. Belə olan halda, hardan göründü bunların liderliyi, böyüklüyü, aparıcı olmaları? Yəni bunun bir meyarı olmalıdır ki, hansı göstəricilərə görə bunlar özlərini aparıcı sayaraq öndə görürlər. Amma müxalifətin fəaliyyətində belə bir göstərici görmürəm. Misal var, deyərlər, əgər heç kəs səni tərifləmirsə, heç olmasa, özüm-özümü tərifləyim. Yəni özləri-özlərini tərifləyirlər və öz dediklərinə də özlərini inandırmağa çalışırlar. Amma insan heç olmasa gərək öz fəaliyyətinə bir qıraqdan durub baxsın ki, fəaliyyətləri necə görünür. Ümumiyyətlə, nə AXCP-ni, nə də “Milli şura”nı siyasi qurum hesab etmirəm. “Milli şura” millilikdən uzaq olan bir şuradır. “Milli şura” sifarişlə yaranan, başqalarının sifarişi ilə oturub-duran və öz fəaliyyətində milli mənafeləri əsas götürməyən bir qurumdur”.\nT.Qənioğlu müxalifət düşərgəsindəki vəziyyətə də qiymət verib: “Müxalifət düşərgəsində hər kəs yorğanı öz tərəfinə çəkməyə çalışır. Müxalifət tamamilə tükənib, sosial dayaqlardan və maliyyə imkanlarından məhrumdur. Siyasi fəaliyyətlə məşğul olmaq üçün kifayət qədər maliyyə olmalıdır. Artıq bunların maliyyə mənbələri tükənib, yoxdur. Vəziyyətdən çıxmağın yolunu xaricdən maliyyələşməkdə və kiminsə sifarişini yerinə yetirməkdə görürlər. Bu yol isə səhv yoldur. Ümumiyyətlə, müxalifət partiyaları fəaliyyət göstərən gündən bu günə qədər hansı partiyanın öndə olması məsələsi gündəmdə olub. Müxalifət düşərgəsini təmsil edən şəxslərin bu cür hərəkətləri müxalifətin hər dəfə parçalanmasına gətirib çıxarıb. Daim bu kimi məsələnin başında da, AXCP və Müsavat partiyaları durub. Yəni AXCP və Müsavat partiyaları özlərini “qabaqcıl”, “aparıcı”, “yeganə, “ana” müxalifət partiyaları hesab ediblər. Bununla da müxalifətdə olan digər partiyaları kölgədə qoymağa çalışıblar. Məhz buna görə müxalifət partiyaları arzuolunmaz vəziyyətlə üzləşiblər. Nə qədər ki, AXCP və Müsavat partiyalarının başında indiki rəhbərlər durur, nə onların, nə də ki, müxalifətin birləşməsi mümkün olmayacaq. Hazırda AXCP və Müsavat mehriban düşmənlərdir. Daim bunlar bir-birləri ilə mübarizə aparırlar. Bunlara xaricdən hər hansı bir sifariş olanda, qısa bir müddət ərzində hər hansı bir qurumda birləşirlər, amma nəticə əldə olmayandan sonra bir-biri haqqında qurşaqdan aşağı bütün sözləri deyirlər. Bu cür vəziyyətdə müxalifətin birləşməsindən söhbət gedə bilməz”. Samir


“Azərbaycan üçün nəsə etməyə çalışıram”\nAYDA HAŞİMİ: “AZƏRBAYCANDAN KƏNARDA “QARABAĞ” ADINA İLK RƏSMİ DƏRNƏYİN MƏHZ CƏNUBİ AZƏRBAYCANLI TƏRƏFİNDƏN TƏSİSİ AZƏRBAYCANIMIZIN BÜTÖVLÜYÜNÜN NÜMAYİŞİDİR”\n08:11 / 07.03.2012\nAyda Əmir Haşimi əslən Cənubi Azərbaycandandır, hazırda İsveçdə yaşayır. Stokholmda Kral Tibb Universiteti Odontologiya fakültəsini bitirib, ixtisası diş xəstəliklərinin ilkin müalicəsi və profilaktikasıdır. Öz ixtisası üzrə çalışan soydaşımız həm də aktiv şəkildə diaspora fəaliyyəti ilə məşğuldur. 2005-ci ildə “Güney Azərbaycan problemi” adlı isveç dilində kitabı nəşr edilib. O bizimlə söhbət zamanı bu barədə ətraflı danışıb.\n– Hazırda Güney Azərbaycan Konqresinin beynəlxalq əlaqələr, “Qarabağ” Cəmiyyətinin ictimai əlaqələr üzrə, Azərbaycan Federasiyası-İsveçin(AFİ) inteqrasiya işləri üzrə məsul şəxsi və isveçdilli sənədlər katibiyəm. Gözümü açandan ailəmizdə Azərbaycanın müqəddəsliyi barədə həmişə eşidirdim, həm anamdan, həm atamdan. Kiçik yaşlarımdan atam əlimdən tutub özü ilə iclaslarına məni də aparırdı. Atam dəfələrcə İran rejimləri tərəfindən həbsə alınaraq, bu gün də izləri qalan vəhşicəsinə işgəncələr alıb. Sürgün həyatımız da elə onun ucbatından olub. Anam müəllimə idi, azərbaycançılığına görə işdən çıxardıldı. Ağbirçək Nəcibə nənəm dəfələrlə həbsə alındı, işgəncə verildi – bu işgəncələrə dözməyərək keçən il dünyasını dəyişdi. Azərbaycançılıq yolunda ailəm çox əzab-əziyyətlər çəkdi, həm maddi, həm fiziki-ancaq heç vaxt heyfislənmədilər. Mən onlar üçün Azərbaycanın müqəddəsliyinin güzəştə gedilməyəcək olduğunu gördüm. Onlar, Azərbaycana bəslədikləri sərhədsiz sevgini mənə də aşıladılar və nəticədə Azərbaycan üçün fəaliyyət həyatımın çox ciddi hissəsinə çevrildi. Sadə sözlə desəm, Azərbaycan üçün nəsə etməyə çalışıram. Artıq mən də atam kimi, əmim kimi, bu yolda əzab-əziyyətlərlə üzləşirəm, ancaq qətiyyən bundan peşman deyiləm. Bilirəm ki, Vətən uğrunda fəaliyyət o qədər də asan deyil, amma Vətən və xalq sevgisi də başqa aləmdir. Azərbaycanın İsveçdə hazırkı imicinin formalaşma prosesi, Nobel qardaşlarının Azərbaycanda iqtisadi fəaliyyət apardıqları zamandan, Azərbaycan Respublikamız müstəqilliyini bərpa etdikdən sonra və hətta ondan əvvəllər xüsusilə cənubi azərbaycanlıların İsveçdə apardıqları mədəni fəaliyyətləri ilə yaranmağa başlayıb və gündən-günə inkişaf etməkdədir. Bu imicin müsbət olaraq formalaşması istiqamətində çox işlər görülüb. Bizdən başqa, diaspor fəaliyyətinin günü-gündən inkişafı bir tərəfə, Azərbaycanın iqtisadi inkişafı və çiçəklənməsi İsveçdə də öz əksini tapır. Xüsusilə, “Avroviziya” kimi musiqi sahəsində Azərbaycanın 8-ci, 5-ci, 3-cü və nəhayət 1-ci yer tutması, müsbət imicimizə fövqəladə təkan verib. İsveçdəki Azərbaycan səfirliyi və diasporumuzun fəaliyyətləri, dövlət rəsmilərimizin İsveçə səfərləri, İsveç jurnalistlərinin Azərbaycana səfərləri, hətta müxalifət partiyalarının İsveçə səfərləri nəticəsində Azərbaycanımız barədə İsveç ictimaiyyətinə məlumat yayılmış olur.\n– Bəs İsveçdə Azərbaycanın diaspor təşkilatlarının əməkdaşlığı barədə nə deyə bilərsiniz?\n– Bu əməkdaşlığı pozmaq istəyənlərin çoxluğu, güc və imkanları barədə düşündükdə, hazırkı vəziyyətdən çox da narazı qalmaq olmaz. Əlbəttə ki, sıralarımıza yeni insanlar cəlb etməyə, yeri boş görülən təşkilatları yaratmağa, qurumlararası əməkdaşlıqları çoxaltmağa, mövcud olanları isə sıxlaşdırmağa çalışırıq. Bunu da fəxrlə qeyd edə bilərəm ki, Azərbaycan üçün çalışan müxtəlif fikirli icmalarımızın, demək olar ki, hamısı ilə müxtəlif səviyyələrdə əlaqələrimiz və əməkdaşlıqlarımız mövcuddur, keçirilən tədbirlərin ya təşəbbüskarı və ya iştirakçısı və yaxud da təşkilatçısıyıq.\n– Qarabağ həqiqətlərinin bu ölkədə təbliği üçün hansı tədbirlər görülür?\n– 2003-cü ildə Stokholmda Azərbaycan Kültür Dərnəyi “Qarabağ” yaradıldı və İsveçdə rəsmi qeydiyyatdan keçirildi. Məqsəd, işğal altında olan Qarabağımızın adını məhz Azərbaycan adı ilə yanaşı qeydiyyata salmaq, onun ölkəmizin ayrılmaz hissəsi olduğunu təbliğ etmək olub. Azərbaycandan kənarda “Qarabağ” adına ilk rəsmi dərnəyin məhz cənubi azərbaycanlı tərəfindən təsis edilməsi isə, həm də simvolik olaraq Azərbaycanımızın bütövlüyünü – şimal ilə cənub arasında mütləq doğmalığın, bir-birinə bağlılığın nümayişinin istəyi olub. Digər fəaliyyət istiqamətimiz isə, Azərbaycan ilə İsveç qurum və quruluşları arasında ikitərəfli məlumat mübadiləsinə şəraitlər yaratmaq, İsveç icmasına Azərbaycan həqiqətlərini çatdırmaq, həmçinin, İsveç azərbaycanlılarının assimilasiya olmadan inteqrasiyasına təkan verməkdən ibarət olub. Dərnəyimiz tərəfindən digər icmalarımızla birlikdə Xocalı soyqırımı, Ağdam, Şuşa və digər işğal olunmuş torpaqlarımızın ildönümlərində etiraz aksiyalarının keçirilməsi, həmin günlərlə əlaqədar İsveçin həm rəsmi, həm də insan haqları ilə məşğul olan qurumlarına, qəzet və jurnalistlərə yerli dildə bəyanat və müraciətlərin göndərilməsi, deputatlarla görüşlər, Qarabağ həqiqətlərinin yayılması barədə ən əsas fəaliyyətlərimizdəndir. Həmçinin, İsveç dilində məlumatlandırıcı veb-səhifəmiz fəaliyyət göstərir. Burada haşiyəyə çıxaraq qeyd edim ki, son həftə internet səhifəmiz naməlum şəxslər tərəfindən kiber hücuma məruz qalaraq dağıdılıb, hal-hazırda bərpa edilməkdədir.\nAFİ Azərbaycan həqiqətlərinin İsveçdə tanıdılması, azərbaycanlıların İsveç cəmiyyətinə inteqrasiyası, İsveçdə fəaliyyət göstərən dərnəklərin əməkdaşlığına zəmin yaradılması, Azərbaycan dilinin İsveçdə tədris edilməsi, xüsusilə Dağlıq Qarabağımız və 7 ətraf rayonumuzun bədnam qonşu tərəfindən işğal edilməsi barədə məlumatların İsveçdə müxtəlif təşkilat, struktur və yerli əhaliyə çatdırılması və onları bu işğalı məhkum etmələri üçün addımlar atmalarına nail olmaq üçün işlər görür. Biz bu istiqamətdə səylərimizi daha güclü şəkildə davam etdirmək əzmindəyik.\nBu yazı ( 139 ) - dəfə oxunmuşdur


Download Yeni Windows Media idarə\nYeni Media idarə üçün Windows\nJeense filmləri izləmək və kino toplamaq istəyən dostları üçün hazırlanmış bir video idarəetmə sistemidir. Proqram dostluq, işləməyi asanlaşdırır. İstifadəçinin kompüterindəki bütün video və filmləri idarə etmək çox rahatdır. Onun unikal "Naviqasiya Barı"...\n26 Oct 18 Ilə Digital foto proqram, Media idarə\nXnViewMP (64bit) 0.92 Yenil?nib\nXnViewMP (64bit) XnView üçün təkmilləşdirilmiş versiyasıdır. XnViewMP (64bit) bir cross-platform media brauzer, görüntüleyici və çeviricidir. 500-dən çox formata uyğun gəlir. XnViewMP (64bit) hələ güclü toplu çevrilmə modulunu istifadə etmək üçün...\nSNL Database 2.8 Yenil?nib\nBir məqsədi, insan səhvi ilə işləmək və daha az meylli olan zərif, sağlam istifadəçi interfeysi yaratmaq üçün verilənlər bazası giriş formalarının toplusudur. Nümunə məlumatları, şənbə gecəsi canlı nümayişindən ticari və ticarəti olmayan mövcud...\nHardCopy Pro 4.8.0 Yenil?nib\nHardCopy Pro bir ekran ələ alətidir. Bu, düzbucaqlı ekran sahələri və bütün pencereleri tuta bilər. Tutulan görüntülər çox asanlıqla əkilir və rəng dərinliyi monoxromdan əsl rəngə istənilən dəyərə dəyişdirilə bilər. Şəkillər bütün əsas fayl...\n15 Aug 18 Ilə Digital foto proqram, Media idarə\nAshampoo Photo Commander 16.0.3 Yenil?nib\nYeni Ashampoo Photo Commander 16 fotoşəkilləri görmək, redaktə etmək və təşkil etmək üçün güclü bir bütünlükdə bir həlldir. Xüsusiyyətləri avtomatik görüntü optimallaşdırma plus manual effektləri və solğun images bərpa, çizilmək aradan qaldırılması,...\nDizüstü bilgisayarınızda 10+ Xarici Sabit Disklərdə saxlanan yerli 200.000 görüntü üçün üst Süni İntellektual mühərrikləri istifadə edərək, etiketləri yaradın. - Süni intellekt, dərin öyrənmə istifadə edərək, şəkilləriniz üçün Google Vision etiketləri...\n14 Aug 18 Ilə Digital foto proqram, Media idarə\nPixillion Plus Image Converter 2.93 Yenil?nib\nPixillion Premium Edition, Windows üçün JPEG və image fayl formatı dönüşüm proqramdır. Pixillion Image Converter, gif, tiff, png, pdf və daha çox kimi faylları JPEG və digər fayl formatlarına çevirə bilər. Faylınızı konvertasiya etmədən əvvəl Pixillion...\n11 Apr 18 Ilə Digital foto proqram, Media idarə\nInstaTime 7.2.4 Yenil?nib\nInstaTime, istifadəçilər Instagram Görüntüleyicisi olaraq istifadə edilə bilən yüksək səviyyəli bir masaüstü proqramı vasitəsilə online istifadə etməyə imkan verir. InstaTime şəklində Instagram-nı pulsuz bir şəkildə yüklədikdən sonra Instagram...\n2 Apr 18 Ilə Digital foto proqram, Media idarə\nStore_a_Pic 1.0.2.2 Yenil?nib\nStore_a_Pic, yalnız bir ikili paketi daxilində şəkilləri saxlamaq və ya paketləmək üçün hazırlanmış yüngül, PC pəncərəsi proqramıdır, həm də yığılmayı yüngülləşdirmək üçün deyil, eyni zamanda bir görüntünün (lərin) səhv silinməsinin qarşısını almaq üçün....\nPhoto File Organizer 3.2 Yenil?nib\nŞəkil Dosyası Düzenleyicisi, həqiqətən, foto toplayışınızı təşkil edən və təmizləyən bir proqramdır. Bu proqramın əsas funksiyası foto çəkiliş tarixinə və fotoaparat istehsalçısı / modelinə əsasən fotoşəkil fayllarınızı yenidən adlandırmaqdır. Seçdiyiniz...\n7 Mar 18 Ilə Digital foto proqram, Media idarə\nXnViewMP (64bit) 26 Oct 18


Windows 10-da sinxronizasiya təminatçısı bildirişini necə söndürmək olar?\nSayı: Windows 10-da Sinxronizasiya Təchizatçısı Bildirişini necə söndürmək olar?\nDüşünürəm ki, Microsoft oyunu reklam ilə üstələyib ... Creators Upddate proqramını quraşdırıb qurmamağımda çox şübhələr var idi, amma sonunda qurdum. Guess nə? Bundan sonra kompüterim reklamlarla doludur. Kilid ekranı, Başla və Fayl Kəşfiyyatçısı OneDrive və digər Microsoft xidmətlərini tanıdan pop-uplar təqdim edir. İndiyə qədər bu cür davranışı ən əsəbi hesab edirəm. Windows reklamlarını deaktiv etməyin bir yolu varmı?\nİnsanlar File Explorer-dəki Reklam və Bildirişlərdən şikayətlənirlər\nFile Explorer-dəki reklamlar ümumiyyətlə nəyi təbliğ edir?\nFile Explorer-da Reklam və Bildirişlərin söndürülməsi\nYeni Windows 10 xüsusiyyətlərinin, xidmətlərinin, tətbiqetmələrin və digər yeniliklərin bolluğu, üstünlükləri və faydalılığı artıq müxtəlif bloglarda və forumlarda geniş müzakirə edilmişdir. Şübhəsiz ki, Windows 10 uzun Windows tarixinin ən yaxşı Windows versiyasıdır. Bununla birlikdə, Microsoft heyətinin bəzi qərarları, məsələn, istifadəçilərin məlumatları və ya Start, Lock Scren və ya File Explorer-da istifadəçilərin məlumatları və reklamları və bildirişləri toplanması birmənalı qarşılanmayıb.\nİnsanlar Windows 10 Anniversary Update quraşdırıldıqdan sonra Kilid Ekranı və Başlanğıcdakı reklamlardan və təkliflərdən şikayətlənirdilər. Təəssüf ki, Microsoft Windows istifadəçilərinin ‘əvvəlcədən quraşdırılmış reklamları deaktiv etmək istəklərini nəzərə almadı. Bunun üzərinə onları söndürmək əvəzinə, Creators Update-də daha çox reklam indi File Explorer'ı basdı. Microsoft bu reklamlara “Sinxronizasiya təminatçının bildiriş xüsusiyyəti” deyə müraciət edir və məqsədlərinin Windows 10 istifadəçilərinin son inkişaflar və xidmətlər barədə asanlıqla məlumat əldə etmələrinə kömək etmək olduğunu iddia edir.\nFile Explorer reklamları, ünvan çubuğunun altındadır. Xoşbəxtlikdən, Microsoft heç olmasa hələ üçüncü tərəf proqram təminatını təqdim etmir. Bununla birlikdə, yeni xüsusiyyətlər və ya OneDrive, Office 365 abunə təklifləri barədə məlumat çox yaygındır.\nBir çox Windows 10 Creators Update istifadəçisi, File Explorer-da reklam və bildirişlərlə bağlı hirslərini dilə gətirdi. Microsoft-un onları vurmaq qərarı da təqdirəlayiq deyil, təqdirəlayiqdir ki, Microsoft onları söndürməyə imkan verir. Beləliklə, File Explorer-da Sync provayder bildirişlərini deaktiv etmək üçün:\nSağ basın Windows açarı və seçin Fayl araşdırıcısı.\nBasın Qovluğu dəyişdirin və axtarış seçimlər və ya Seçimlər Qovluq Seçimlərini açmaq üçün.\nBasın Bax nişanı Qovluq Seçimləri informasiya qutusu.\nAçıq Ətraflı Ayarlar və yerini tapın Sinxronizasiya təminatçısı bildirişlərini göstərin seçim.\nİşarəsini silin Sinxronizasiya təminatçısı bildirişlərini göstərin qutusuna basın və vurun Müraciət edin dəyişiklikləri saxlamaq üçün.\nYenidən yükləndikdən və ya Windows Update Sync təminatçının bildirişləri aktivləşdirildikdən sonra, bunları Kayıt Defteri Düzenleyicisi vasitəsi ilə daimi olaraq söndürməyinizi tövsiyə edirik:\nBasın tamam davam etmək üçün UAC.\n-Ə gedin HKEY_CURRENT_USER Software Microsoft Windows CurrentVersion Explorer Advanced qovluq.\nTapın ShowSyncProviderNotifications DWORD sağ tərəfdəki düyməni basın və üzərinə iki dəfə vurun.\nƏgər belə bir dəyər yoxdursa, Reyestr Redaktorunun pəncərəsindəki boş yerə sağ vurun və vurun Yeni .\nSeçin DWORD (32-bit) və belə adlandırın ShowSyncProviderNotifications .\nNəhayət, dəyərini dəyişdirin 0 .\nSYSTEM_THREAD_EXCEPTION_NOT_HANDLED (bthhfenum.sys) BSOD necə düzəldilir?\nWindows/Mac üçün Premyer Oflayn Ekran Recorder\nminecraft uzaq host tərəfindən zorla bağlandı\nkomediya mərkəzi videolarını yükləyin\npixabay kimi pulsuz şəkil saytları


Fotoqrafiyaya aid 1001 sual: Sual #61\nSual: Salam, Şəkilləri keyfiyyətli emal olunmasında monitorun da rolu boyükdür. Bilmək isdərdim hansı monitorda işləmək lazımdı və bunu necə seçim.\nCavab: Dediyiniz kimi fotoqrafiyanın emalında monitorun rolu mühümdür. Fotoqraf çox zaman keyfiyyətli monitor seçməkdə çətinlik çəkir. Peşəkar monitor üçün vacib olan xüsusiyyətlər hansılardır? Əsas xüsusiyyətlərdən birincisi maye kristal matriksin (matrix) tipidir. Hazırda bazarda dörd əsas matriks növlü var: TN, PVA, MVA və IPS. Fotoqraflar üçün ən yaxşı seçim IPS matriks olandır. Bu tip monitorlar ən dəqiq rəng ötürmə qabiliyyətinə malik olması ilə bərabər həm də ən bahalı olanlardır.\nİkinci vacib xüsusiyyət monitorun baxış bucağıdıdr. O mümkün qədər geniş olmalıdır. Ucuz matriksli monitorların daha dar baxış bucağı olur ki, bu da monitora bir az yandan baxdıqda rəngləri və parlaqlığı təhrif edir. Üfüqi və şaquli baxış bucağı 175 dərəcədən yuxrı olan monitorlar ən yaxşı monitorlar hesab olunur.\nDigər bir mühüm xüsusiyyət monitorun rəng ötürmə qabiliyyətidir. Bahalı modellərdə sRGB rejimi əvvəlcədən istehsalçı tərəfindən yüksək səviyyədə tənzimlənmiş olur. Lakin buna baxmayaraq, ən bahalı monitorların belə rəng ötürmə qabiliyyətini mütəmade kalibrator vasitəsilə tənzimləmək lazımdır. Peşəkar monitorlarda sRGB rəng əhatəsi adətən 95 faiz və ondan yuxarı olur.\nQiymət baxımından belə monitorlar $600-$3500 ABŞ dolları arası olur. Ən tanınmış markalardan Apple, Eizo, NEC və ya LaCie kimi peşəkar monitor istehsalçılarını nümunə göstərmək olar. Onu da nəzərə almaq lazımdır ki, əksər peşəkar monitorlar üçün matrikslər LG sikəti tərəfindən istehsal olunur.


Faydalı » 7 saatdan az və 9 saatdan çox...\nElmdə çoxdan sübut olunub ki, yuxunun az olması ciddi sağlamlıq problemlərinə səbəb ola bilər.\nMəqalə.Net Saglamolun.az-a istinadən bildirir ki, kifayət qədər yatmayan insanlarda şəkərli diabet və piylənmə daha tez-tez inkişaf edir. Lakin çox yatmaq da ziyanlıdır. Reuters agentliyi xəbər verir ki, bu nəticəyə Kolumbiya Universiteti (ABŞ) alimləri gəlib.\n9 saatdan çox və 7 saatdan az yatan insanlarda ürək-damar sistemi xəstəlikləri və pozulmaları daha tez-tez inkişaf edir. Onlarda trombların əmələ gəlməsi, arterial təzyiqin və qanda xolesterinin yüksəlməsi, aritmiya və s. bu kimi pozulmalara daha tez-tez təsadüf edilir.\nAlimlərin fikrinə görə daim yuxu pozulmalarından əziyyət çəkən insanlar mütləq müalicə üçün həkimə müraciət etməlidir. Əks halda bu gec və ya tez ürək-damar sistemi xəstəliklərinin inkişafına səbəb olacaq.\nAlimlər araşdırma nəticəsində aşkar ediblər ki, müasir insanlar daha az və daha pis yatır. Bunun səbəbləri arasında xroniki stress və qəcetlərdən həddindən artıq istifadə qeyd olunur.\nBaxılıb: 703 dəfə.\nYazıldığı vaxt: 21 Sent 2016, 23:10


Ziya Məmmədov fəallaşır – Əvəz Qocayev Saleh Məmmədova qarşı » Conflict.az\n11-01-2019, 12:31 312\nDaxil olan məlumata görə, Əvəz Qocayevin tez-tez Ziya Məmmədovla görüşməsi və gizli məsələləri müzakirə etməsi ondan xəbər verir ki, sabiq nazir öz kadrını yenidən Saleh Məmmədovun yerində görmək istəyir. Çünki Ziya Məmmədova yaxın olan media quruluşların Saleh Məmmədovu mənfi obrazda tez-tez gündəmə gətirmələri Əvəz Qocayevlə sabiq nazirin “BÖYÜK PLAN”larının bir hissəsidir desək yanılmarıq. Hətta Azərbaycan Avtomobil Yolları Dövlət Agentliyinin dəhlizlərində davamlı olaraq yaxınlarda Saleh Məmmədovun vəzifədən gedəcəyi ilə bağlı şaiyələrin yayılması da buna xidmət edir.\nAAYD içindəki məlumatlı mənbənin verdiyi məlumatda vurğulanır ki, Əvəz Qocayev Saleh Məmmədovu devirmək planına Ziya Məmmədovla birlikdə həmyerlisi DYP rəisi general Ramiz Zeynalovu da qoşub. Görünür Əvəz Qocayev arzusunda olduğu Azərbaycan Avtomobil Yolları Dövlət Agentliyi sədri vəzifəsi uğrunda çox ciddi mübarizəyə girişib və buna görədə yaxın həftələrdə Saleh Məmmədovla aralarında mübarizə açıq müstəviyə keçəcək.\n“Azəravtoyol”da iki müavinin “başı bir


22/02/2020 [12:49] - Gündəm - ( 7562 dəfə baxılıb)\nRusiyanın siyasi eksperti Semyon Bağdasarov Türkiyənin Suriya siyasəti və bu yöndə atdığı addımlarla bağlı maraqlı açıqlama ilə çıxış edib.\nModerator.az Rusiya mediasına istinadən xəbər verir ki, açıqlamasında rəsmi Ankaranın İdlib problemini sülh yolu ilə yanaşı, həm də hərbi müstəvidə həllinə hazırlaşdığına diqqət çəkən ekspert, Putin hökumətini Ərdoğandan ibrət almağa, onun kimi böyük oynamağa səsləyib:\n“Türkiyə İdlibdəki problemin diplomatik yolla həllində maraqlı olduğunu bildirir. Lakin buna baxmayaraq, Ankara həm də bölgəyə 70 tank, 200-dən çox zirehli texnika və digər qüvvələr cəmləşdirməkdədir. Bu isə o deməkdir ki, Türkiyə İdliblə bağlı maraqlaırnı təmin etmək üçün hər cür fədakarlığa hazırdır.\nƏrdoğan oynadığı kimi böyük oynamalıyıq: Əks təqdirdə itirəcəyik!”\nRusiyalı ekspert ABŞ-ın İdlibdəki hava hücumundan müdafiə qüvvələrini də böyük təhlükə kimi dəyərləndirib. O, qeyd edib ki, ABŞ-ın bu şəhərdəki hava hücumundan müdafiə qüvvələri həm Suriya, həm də Rusiya üçün təhlükə mənbəyidir. Ekspert, son 10 gündə Suriya ordusuna məxsus iki helekopterin məhz bu qüvvələr tərəfindən vurulduğunu bildirib.


“AFB Bank”-ın bütün filialları fəaliyyətini davam etdirir » Regionxeberleri.com\nRegionxeberleri.com » Cəmiyyət » “AFB Bank”-ın bütün filialları fəaliyyətini davam etdirir\nAFB Bank kütləvi informasiya vasitələrində 50 nəfər əməkdaşının COVİD-19 pandemiyasına görə karantinə alınması ilə bağlı yayılmış xəbərə münasibət bildirib. Bankdan “NOCOMMENT.az”-a verilən məlumata görə 50 nəfər işçinin karantinə alınması həqiqəti əks etdirmədiyindən təkzib olunur. Təəssüflər olsun ki, indiyə qədər ümumilikdə ayrı-ayrı dövrlərdə 2 əməkdaşımızda koronavirus infeksiyası aşkar olunmuşdur. Lakin, onların vəziyyətində ağırlaşma olmamışdır. Həmçinin yayılan xəbərdə öz əksini tapan bankın gündəlik iş rejiminin dəyişməsi və əməkdaşlar arasında mütəxəssis çatışmazlığı əsassız informasiyadır. Məlumat üçün bildirilir ki, “AFB Bank” ASC-nin bütün filial və şöbələri fəaliyyətini və müştərilərə xidməti davam etdirir.


““Fəxri adlar” üçün mənim adımı yazıb göndərmirlər”\n“Rolun mənfi və ya müsbət olmasının heç bir əhəmiyyəti yoxdur. Düzdür, daha çox mənfi obrazları sevirəm, bu obrazlar mənim üçün daha maraqlıdır. Tamaşaçı isə daha çox müsbət obrazları sevir. Mənə görə, obrazı sevmək lazımdır, onun mənfi, müsbət olması heç bir önəm daşımır”. “Üç nöqtə” qəzetinin qonağı istedadlı aktrisa Təhminə xanım Məmmədovadır.\n-Sualı gənc nəslin nümayəndəsi kimi cavablandırsam, bele deyərəm, mənə kim dəstək olacaq? Mən bu dünyaya Xalq artisti kimi gəlmişəm. Yaşlı nəslin nümayəndəsi kimi cavab versəm, söyləyərəm ki, 100 aktyordan biri istedadlı olub böyük işlər üçün əziyyət çəkir. Suala neytral insan kimi cavab verə bilərəm ki, hazırda yaşlı nəslin nümayəndələri gənclərə çox dəstək olurlar. Əvvəllər yaşlı nəslin yanında gənc aktyor, aktrisa söz deyə bilmirdi və ya otura. İndi isə elə deyil. Yaxşı xatırlayıram, o zamanlar yadımdadır. Özümdən deyim ki, bu gün mənə yaşca kiçik aktyorlar “Təhminə xanım” deyəndə söyləyirəm, “xanım” deməyin, biz həmkarıq, “Təmiş” çağırın.\n29 İyul 2020 [17:26]


Qaradağ rayonunda “Dünya siyasi məkanı və Heydər Əliyev” mövzusunda konfrans keçirilib\nQaradağ rayonunun Lökbatan qəsəbəsindəki Heydər Əliyev Mərkəzində “Dünya siyasi məkanı və Heydər Əliyev” mövzusunda konfrans keçirilib.\nRayon icra hakimiyyətindən AZƏRTAC-a bildiriblər ki, tədbir iştirakçıları əvvəlcə Ulu Öndərin abidəsini ziyarət edərək önünə tər çiçək dəstələri düzüb, xatirəsinə hörmət və ehtiramlarını bildiriblər.\nTədbirdə Ulu Öndərin zəngin həyat yolunu əks etdirən qısametrajlı film nümayiş olunub.\nKonfransda çıxış edən Qaradağ Rayon İcra Hakimiyyətinin başçısı Süleyman Mikayılov bildirib ki, ulu öndər Heydər Əliyev özünün titanik fəaliyyəti və qətiyyətli qərarları ilə müstəqilliyimizin formalaşmasında, ölkədə sabitlik yaradılmasında, dünyada Azərbaycanın nüfuzunun yüksəldilməsində müstəsna xidmətlər göstərib. Buna görə də Heydər Əliyev tarixə müasir müstəqil Azərbaycan dövlətinin memarı, qurucusu kimi daxil olub.\nRespublika Ağsaqqallar Şurasının sədri, Milli Məclisin deputatı Fəttah Heydərov müasir Azərbaycanın mürəkkəb və taleyüklü dövründə dövlətin sükanı arxasına keçən Heydər Əliyevin xilaskarlıq və quruculuq missiyasını şərəflə yerinə yetirdiyini qeyd edib. Vurğulayıb ki, Ulu Öndər nəinki xalqımızın ən parlaq siması, eləcə də dünya siyasi elitasının görkəmli şəxsiyyətlərindən biri kimi tarixdə silinməz iz qoyub. Bu gün ölkəmiz Prezident İlham Əliyevin yorulmaz və qətiyyətli fəaliyyəti nəticəsində dünyanın ən güclü və qüdrətli dövlətlərindən birinə çevrilib.\nAzərbaycan Respublikasının Prezidenti yanında Dövlət İdarəçilik Akademiyasının Siyasi Araşdırmalar İnstitutunun direktoru Elman Nəsirov çıxışında Ulu Öndərin misilsiz xidmətlərindən söz açıb, Vətənini hədsiz dərəcədə sevən bu böyük şəxsiyyətin tariximizə, mədəniyyətimizə, milli-mənəvi dəyərlərimizə son dərəcə böyük diqqət və hörmətlə yanaşdığını konkret faktlarla diqqətə çatdırıb.\nUlu Öndərin dövlətçilik təcrübəsindən danışan Milli Məclisin deputatı Aydın Hüseynov Heydər Əliyevin bütün maneələri dəf edərək Azərbaycanı təlatümlü zamanın dalğaları arasından salamat çıxardığını, ona həm bölgədə, həm də dünyada layiqli yer qazandırdığını vurğulayıb.\nDaha sonra çıxış edənlər də bildiriblər ki, Azərbaycan xalqının böyük oğlu Heydər Əliyev zamanın fövqündə dayanan, tarix yaradan nadir şəxsiyyət, güclü xarizmatik lider, fenomenal siyasətçi və dövlət xadimi olub.\nQaradağ rayonunda Dünya siyasi məkanı Heydər Əliyev mövzusunda konfrans keçirilib


Monteneqro saytlarında 20 Yanvar faciəsi ilə bağlı məqalə dərc olunub - AZƏRTAC\nPodqoritsa, 21 yanvar, AZƏRTAC\nAZƏRTAC xəbər verir ki, Azərbaycan-Monteneqro Mədəni və İqtisadi Mərkəzinin üzvü Bojidar Proroçiçin müəllifi olduğu yazıda 20 Yanvar faciəsindən 32 il ötdüyü, 1990-cı il yanvarın 20-də Sovet imperiyasının Azərbaycanın ərazi bütövlüyünün pozulmasına etiraz olaraq küçələrə toplaşan, azadlıq, müstəqillik və suverenlik ideallarını müdafiə edən insanlara qarşı dəhşətli cinayət törətdiyi, sovet qoşunlarının Bakıya və ölkəmizin digər rayonlarına hərbi müdaxiləsi nəticəsində öldürülən insanların sayının 147 nəfər olduğu qeyd edilib. Qurbanlar arasında uşaqlar, qadınlar və qocalar, eləcə də müxtəlif millətlərdən olan mülki vətəndaşlar olub. Bu qətliam Azərbaycan tarixinə “Qara Yanvar” kimi düşüb.\n“Təəssüf ki, 20 Yanvar faciəsinin günahkarları cəzasız qalıblar. Sovet hakimiyyəti bu qırğınla bağlı bütün sənədləri və sübutları Azərbaycandan çıxarıb. 20 Yanvar qırğını totalitar rejimin öz vətəndaşlarına qarşı törətdiyi ən görünməmiş qırğın idi. Lakin Sovet imperiyası öz məqsədinə çata bilmədi. Nəticədə bu hadisələr Azərbaycanın müstəqilliyinə və azadlığına gətirib çıxardı. Qara Yanvar müasir Azərbaycan tarixində dönüş nöqtəsi oldu”, - deyə yazıda qeyd edilir.\nAZERTAG.AZ :Monteneqro saytlarında 20 Yanvar faciəsi ilə bağlı məqalə dərc olunub


Geceyarısı qaçış, esir mezar, minaya doğru ölümcül addım… – ƏSİR DÜŞƏRGƏSİ – V HİSSƏ - Azadliq Xeber\nGeceyarısı qaçış, esir mezar, minaya doğru ölümcül addım… – ƏSİR DÜŞƏRGƏSİ – V HİSSƏ\nGecəyarısı qaçış, əsir məzar, minaya doğru ölümcül addım... - ƏSİR DÜŞƏRGƏSİ - V HİSSƏ\n07.10.2016 / 14:12 xeber –\nVüsalə Məmmədova 23 il əvvəlki dəhşətləri Lent.az-a yazır…\nMəndən “səadətə toxunmaq, onu sığallamaq, oxşamaq necə olur?” deyə soruşsalar, “bu – bir körpənin toppuş əllərini ovcunun içində tutmaqdır”, – deyə cavab verərəm. O beşguşəli, yumşaq əllər mənim üçün o qədər sehrlidir ki, bərk tutmağa ürək eləmirəm. Körpələrin də həmişə yanaqlarından yox, biləklərindən öpərəm. Yəqin elə buna görədir ki, 30 ay ərzində dinlədiyim və yazdığım (dinlədiyim bütün hekayələri yazmamışam) talelər arasında məni ən çox sarsıdan hekayət bu oldu…\nLent.az-ın “Əsir düşərgəsi” layihəsinin bu hekayətini yer üzündəki bütün məkrli müharibələrin məsum qurbanları – körpələrin xatirəsinə ithaf edirəm…\nI hissə, II hissə, III hissə, IV hissə\n– Gəl qaçaq, bizi arxadan güllələsinlər…\nXəqani bir-birinin arxasınca uyğun sözləri tapmaqda çətinlik çəkirdi. Artıq çox gec idi, söz ağızdan çıxmışdı. İndi onun həyatı naməlum girovun dodaqları arasında idi. Ya birlikdə yola çıxıb, xilas olacaq, ya da ələ keçib yadına belə salmağa ürpəndiyi dəhşətlərə məruz qalacaqdı… Amma yenə də əmin deyildi, davam etdi:\n– Şuşa türməsinə qayıtmaqdansa…\n– Ölmək yaxşıdır! – Marks sevincək ona tərəf çevriləndə Xəqani qeyri-ixtiyarı “Ssss!” elədi. Marks susub, yenidən üzü divara çevrildi:\n– Xəqani, düz 71 gündür səndən bu sözü gözləyirdim…\n– Onda gedirik?\nXəqani Marksdan ayrılıb, kamera qonşusu Valehin yanına gəldi. Valeh Bakı ermənisi idi. Xəqani ilə yaşıd olardı. Xankəndində hərbi prokurorluqda işləmiş, son bir ayı isə həbs edilmişdi. Xəqani tez-tez ona baş çəkir, Valehin siqaretinə qonaq olur, söhbət edirdilər. Valeh ona Azərbaycanla bağlı xatirələrini danışır, Bakını küçə-küçə xatırlayır, hər dəfəsində də nələrisə soruşurdu. Məsələn, filan küçədəki iydə ağacı yenə yaz gələndə çiçəkləyirmi, filan köşkdə yenə qəzetləri filankəs satırmı, yaxşıdırmı, uşaqları oxuyub qurtardılarmı…\n– Ay Valeh, mən haradan bilim? Ağdamı soruş, ev-ev danışım…\n– Eh, sən niyə mənim kimi bakılı deyilsən ey? Həsrətin çəkdiyim hər yerdən danışardın…\nSonra Xəqaninin tərs-tərs baxışlarından söhbəti dəyişər, zarafata keçərdi:\n– Əşşi, nə fərqi var ey kim şəhərlidi, kim rayonlu. İkimiz də eyni türmədə yatırıq!\n– Vallah burada yatan sənsən. Mən əsirəm, bütün günü işləyirəm, döyülürəm…\n– Ta yaxşı, yaxşı! Guya mən çox ağ gündəyəm? Yadında saxla ki, ürəyində Bakı istəyi, Azərbaycan sevgisi olan hər bir erməni burada əsir həyatı yaşayır!\nİndi Xəqani heç özü də bilmədi Valehin yanına niyə gəlib. Bunu öz-özündən soruşanda, dərinə getmədən, içində tez cavab tapdı: “Valehdən bir siqaret götürərəm”. Dəmir barmaqlıqların qarşısında dayanıb, astadan çağırdı:\n– Valeh, bir siqaret ver!\n– Ə, Xəqani, sən nə gündəsən? Bunların əli qurusun, yenə səni nə günə qoyublar.\n– Hə… Nə bilim… Bu dəfə möhkəm döydülər…\n– Əclafdırlar də! Görmürsən məni heç nəyin üstündə tutub basıblar içəri? – deyərək, barmaqlıqların arasından Xəqaniyə bir siqaret uzatdı. Xəqani siqareti almaq istəyəndə Valeh diqqətlə onu süzüb, siqareti geri çəkdi:\n– Dəhşətsən e! Qaçmaq nədir? Görmürsən ayaqüstdə zorla dayanmışam?!\n– Mən “yuristliyi” oxumuşam, özü də Bakıda! Sən bu gün çıxıb gedəcəksən! Elə bu siqareti çəkən kimi qaçacaqsan. Gözlərindən görürəm!\n– İşə düşdük də…\n– Ssss! Sakit! Xəqani, onsuz da orada getməyə yerin, evin-eşiyin yoxdur. Nə Ağdam var, nə də sənin kəndin. Ona görə də Bakıya gedərsən. Xahiş edirəm, yarımca saat mənim əvəzimə Xəzərin sahilində dayanıb, qağayılara yem atarsan…\n– Valeh, sən döyülmürsən deyə kefin kökdür, xəyal-zad qura bilirsən! İstədim bir siqaret çəkib, yatam, onda da peşman elədin…\n– Məni aldada bilməzsən! Bizim ikimizi də torpaq həsrəti birləşdirir. Sənin necə Ağdam üçün burnunun ucu göynəyirsə, mən də Bakıdakı həyatım üçün elə darıxıram. Erməni olduğum üçün mənə güvənməyə bilərsən, amma söz ver, söz ver ki, Bakıda…\n– Di yaxşı, yaxşı! Söz verirəm! Amma səs salma!\n– Özünü qoru, Xəqani! Sən çox yaxşı adamsan, yolun açıq olsun. Qaç, canını bu vicdansızların əlindən qurtar. Al, qutunu götür. Yolda lazım olacaq! – filtri kəsilmiş bir qutu LM-i Xəqaniyə uzatdı. – Xəqani, Bakıya mənim sevgimi apar!\n– Gecən xeyrə qalsın! Səhər görüşərik…\n– Mən geri qayıtmalıyam!\n– Burada gözlə, gələcəyəm!\n– Xəqani, hamısı yatmışkən gəl qaçaq. Hər dəqiqənin bir hökmü var, getmə… Ələ keçsək ikimizi də öld…\n– Rəhmətliyin oğlu, onsuz da bizi arxadan vurub öldürsünlər deyə qaçmırıq?! Çəkil bir tərəfdə gizlən, gəlirəm indi.\n– Balamın şəklini itin-qurdun əlinin altında qoya bilmərəm! Ata qurban! Gəlirəm! Gözlə, gəlirəm!\n– Nə yaxşı gəldin! Elə qorxdum… Dedim bəlkə…\n– Sakit! Gəl! Hasardan aşacağıq, əvvəlcə yoxlayaq görək kimsə yoxdur ki…\n– Yox, birinci sən!\n– İncimə, məni ilk dəfə bunlara özümüzünkü satıb. Həm də bir tikə çörəyə. Artıq heç kəsə inanmıram! Arxamca qışqırmayacağını haradan bilim?\n– Axı… Axı hasarın üstündəki məftillərə elektrik buraxırlar…\n– A kişi, mən bu xarabadan xilas olmaq üçün düz bir ildir yollar axtarıram! Hər künc-bucağını ölçüb-biçmişəm. Hansı pəncərədən keçmək olar, hasarın hansı tərəfindən aşsan hara düşəcəksən. Haradan hara neçə dəqiqəlik yoldur, hamısını hesablamışam! Çıx deyirəmsə, çıx! Şuşaya baxma, burada məftillərə elektrik buraxmayıblar, yoxlamışam. Sadəcə tikanları var, olsun!\nMarks hasarın üstünə çıxıb, əyildi. Sonra Xəqani qalxdı. Əl-ələ verib, hasardan aşağı atıldılar. Onsuz da döyülməkdən yara olan bədənləri elə ağrıyırdı ki, nə məftillərin tikanını, nə düşərkən əzilməklərini hiss etmədilər. Qalxıb, avtovağzala gedən yola çıxdılar. Qaranlıq küçələrdə diqqət çəkmədən, bacardıqca tez-tez getməyə çalışırdılar. Xəqani Marksa bərk-bərk tapşırırdı:\n– Çalış yeriyəndə axsama, güclə getdiyin hiss olunmasın. Diqqət çəkməyək…\n– Ayaqlarım getmir, Xəqani. Bu saat gəlib bizi tutacaqlar!\n– Az danış, buradan Şuşa yoluna dönürük, oradan da özümüzü vururuq Qarqara. Onlar bizi itlərlə axtaracaqlar. Çay isə izi itirir… Gəl, cəld ol…\nİkisinə də elə bir güc gəlmişdi, elə addımlayırdılar ki, sanki nə ac idilər, nə də yaralı…\nNazik paltarları ilə özlərini Qarqar çayına atanda Xəqani cibindəki məktubları, Şövqinin şəklini və bir qutu “LM”i çıxardıb, əlində saxlamışdı. Bu yolla iki yüz metrə qədər Qarqar çayı ilə irəlilədilər. Artıq axtarışın dayandığını hiss edirdilər, amma Qarqarın ətrafında elə kol-kos var idi ki, çaydan çıxmağa yer tapmırdılar. Nəhayət, çaydan çıxa bildilər. Noyabr gecəsi yaş paltarlarda dişləri bir-birinə dəyə-dəyə dağların ətəyi ilə gedirdilər. Sanki bu gecə ay da onlar üçün doğmuşdu, zülmət gecədə yollarına işıq salırdı…\nSəhər açılanda Xankəndindən xeyli uzaqlaşmışdılar. Xəqani işıqda getməyi məsləhət bilmədi. Paltarlarını çıxardıb, qurumaq üçün kolların arxasına sərdilər. Özləri isə buradakı arxda uzanıb, üstlərini torpaqladılar. Bircə sifətləri açıqda qalmışdı. Hava qaralana qədər belə uzandılar. Axşam qalxanda bütün bədənləri donmuşdu. Bir siqaret çəkib, quru paltarlarını geyinib, yola düzəldilər…\n23 il sonra Xəqani Əliyev Lent.az-ın “Əsir düşərgəsi”nə danışır…\n– Gəldik çıxdıq Ağdama…\n– Necə idi Ağdam?\n– Ağdama yaraşmayan bir vəziyyət idi… Xarabalıq… Yanmış, dağılmış evlər… Bilirsiniz, şəhər elə halda idi ki, oranı ancaq ağdamlı tanıya bilərdi. Hər kəndinə, yoluna, küçəsinə, qarışına bələd olan ağdamlı. Yoxsa viran qalmış bir yer idi… Ev yox, ağac yox… Yandırdıqlarını yandırmışdılar, apardıqlarını aparmışdılar… Torpağa baxanda görürdün ki, ağacı kökündən çıxardıb aparıblar… Bax, şəhər elə tanınmaz halda idi…\n– Siz tanıya bildiniz?\n– Dörd divarı qalan tikilinin də hara olduğunu bilirdim. Artıq işğaldan bir ildən çox vaxt keçmişdi. Əksər yerləri dağıdıb, talan eləmişdilər. Amma Ağdam da bir ilə sökülüb qurtaran yer deyildi. Məsələn, bütün dəmir darvazaları çıxardıb aparmışdılar, çənlər yox idi, amma dəmir çardaqlar hələ də qalırdı, sökməmişdilər… Bütün evlər sökülməmişdi. İçini tamam qarət edəndən sonra yandırdıqları da var idi. Acıqla yandırırdılar. Yəni biz tərəfdən baxanda görünsün ki, Ağdama od vurublar… Yandırıb qorxudurdular… Ağdam işğal olunan gün, iyulun 23-də mən Ağdamı gördüm… Girov düşdüyümüz gün. O qədər evə od vurmuşdular ki, şəhərdə istidən nəfəs almaq mümkün deyildi. Şəhər erməni ilə dolu idi… Adam o qədər idi, düşündüm ki, bizimkilər “Qrad” atsalar, heç olmasa 10 min erməni öləcək…\n– İşğalın ilk günü Ağdamda daha nələr gördünüz?\n– Ağdamı dağıdırdılar… Evləri qarət edib traktora dolduran, arabaya yığan, qucağında aparan… Çiyinlərində xalça, kürəklərində soyuducu, qucaqlarında televizor, nə deyim, ətəyinə meyvə yığıb aparan gördüm… Ac qurd kimi daraşmışdılar Ağdama… Ağdam zəngin rayon idi. Elə bir şəhəri viran qoymaqları çox ağır gəlirdi. Həmişə təmtəraqlı gördüyün şəhərin indi xaraba qalmış küçələrində səfil günündə ac-susuz dolanmaq… Halbuki cəmi bir il dörd ay əvvəl indi insan ayağı dəyməyən bu şəhər erməni qarşısında dəyanətlə dayanmışdı. Neçə il gecə-gündüz döyüşüb, altı min şəhid vermişdi… İndi isə gözə bir ins-cins dəymirdi… Səmimi deyirəm, əsirlikdə başıma gələnlər bir yana, məni ən çox sındıran Ağdamın elə bədbəxt, miskin görkəmdə olması idi…\n– Heç yerdə insan gözə dəymirdi?\n– Dəlixananın yanında keçib, şampan zavoduna çatmamış, konserv zavodunun həyətinə girdik. Orada xeyli adam vardı…\n– Nə isə daşıyıb yığırdılar…\n– Sizi gördülər?\n– Başları qarışıq idi, heç bizə fikir verən də olmadı. Bilirsiniz, xarabalıq idi deyə kimsə olacağını gözləmirdilər. Biz də adam görəndə ehtiyatla davranırdıq, çalışırdıq gözə görünməyək. Konserv zavodundan da keçdik üzü şəhər Qaradağlısına tərəf. Yəni Ağdam qalır solunda, üzü Füzuli istiqamətinə gedirsən. Gəldik çıxdıq Muradbəyli deyilən yol var, şəhər Qaradağlısına keçən yol, ora. Bir gün də orada qaldıq… Buralarda qalmaq o qədər də təhlükəli deyildi, Ağdam tərk edilmiş şəhər idi… Sonra gecə düşdü, gəldik Ağdamın dəmiryoluna… Oradan da… Oradan da Sarıcalı kəndinə…\n– Xəqani, nə isə elə bil uzaq getdik e…\n– Evə gedirəm…\n– Xəqani, başına dönüm, bir ətrafa bax, burada ev görürsən ki, gedəsən? Gəl çıxaq gedək, buracan allah kömək olub, sağ-salamat gəlmişik, vaxt itirmədən, çıxaq gedək…\n– Ağdamda bizə heç nə olmaz! Heç kimin ağlına gəlməz bizi kəndimizdə axtarmaq…\n– Atamın əmisi oğlugilin həyətidir. Burada, bu palıd ağacının altında gözlə. Mən öz həyətimizə gedim, gəlirəm…\n– Guya yad yer olsa üzümə baxmayacaqlar?! Ay Xəqani, bir yerdə gedək…\n– Burada gözlə!\n– Getmə! Birdən gələrlər… Axtarıb səni taparlar… Tutarlar…\n– Yox, mən həyətə getməliyəm… Getməsəm, olmaz!\nEvlərini söküb, yandırmışdılar. Buralara çoxdan insan ayağı dəymədiyi hiss olunurdu. Baxımsızlıqdan boy atan otları payız saraldıb, pırtlaşıq saçlar kimi bir-birinə dolaşdırmışdı. Elə səliqəsizlik idi ki, torpaq görünmürdü. Xəqaninin isə gözünə nə viran qalmış ata yurdu, nə də düz onun yanındakı yenicə tikib köçdüyü darmadağın olan evi görünmürdü. Düz alça ağacının altına gəldi…\nAlça ağacı xəzəli ilə Nicatla Oqtay kişinin məzarını gizlətmişdi. Xəqani diz çöküb Nicatın məzarının üstünü səliqəyə salmaq istəyəndə yarpaqların arasından çürüyüb xarab olmuş alçaları gördü. Alça ağacı qurumazdan öncə bütün barını Nicatın üstünə səpmişdi…\nXəqani oğluna nə deyəcəyini bilməyib, hönkürürdü. Onun dünyaya gəlişi, bu həyətdə böyüməsi, dilinin açılması, 1-ci sinfə getməsi və atasının qollarında qanı dama-dama son mənzilə köçməsi… Hamısı Xəqaninin gözü önündən keçib gedirdi… Nə qədər qısa və kədərli həyat idi… Bundan sonra Nicat alça ağacının yarpaqlarında, çiçəklərində yaşayacaqdı… O da əgər ağac baxımsızlıqdan qurumasa… Çarəsiz Xəqani indi alça ağacının heç vaxt qurumaması üçün dua edirdi. Axı o, Nicatın ən sevimli ağacı idi… Amma deyəsən bu, gecikmiş dua idi… Artıq burada üç məzar var idi – Oqtay kişinin, Nicatın və alça ağacının…\nHava qaralanda Nicatın məzarı üstünə uzanıb, yatdı… Səhər oyanıb, Nicatla vidalaşdı. Torpağı öpüb, sığalladı:\n– Gözümün nuru balam! Mən bir hissəmi burada səninlə dəfn etmişəm. Əgər qardaşına lazım olmasaydım, elə indicə yanında məzar qazar, özümü diri-diri səninlə dəfn edərdim… Amma getməliyəm, məni bağışla… Sən böyük oğlumsan. Yurdumuzu da sənə əmanət etdik… Artıq doğma həyətində qərib məzar kimi böyüyəcəksən… Yəqin ki, bizim görüşümüz o dünyaya qaldı… Bu gec olacaq, ya tez, bilmirəm… Lakin sənə söz verirəm ki, gedib çıxa bilsəm, Şövqiyə səni də əvəz edəcəyəm!\n– Allah sənə kömək olsun, ta bəsdir də, gəl gedək! Nə görmüsən bu xarabalıqda! Bilirəm ey, doğma torpağındır, ata yurdundur, evindir, həyətindir! Amma axı elə haldadır ki, adamın bağrı şan-şan olur! Gəl çıxaq gedək!\nXəqani Marksa cavab vermədən, qalxıb yola düzəldi. Ətrafda kimsə olmadığı üçün yeriyərək gedirdilər. Bir hənirti eşidərlərsə, əyilib sürünmək üçün diqqət kəsilmişdilər. Xeyli getmişdilər ki, Xəqaninin ayağının altında yüngül çıqqıltı eşidildi. İkisi də donub qaldı.\n– Lənətə gələsən, minadır! – Marks dilləndi.\n– Ayağımı çəkən kimi partlayacaq…\nİndi qalırdı səs gələn tərəfin hara, kimin postu olduğunu müəyyən etmək. Ya öz postları idi, xilas olacaqdılar. Ya da yenidən əsir düşəcəkdilər…


Rusiyanın geri addım atmaq niyyəti yoxdur\nÇərşənbə, 29 Noyabr 2017 05:35\nSuallarımızı politoloq Mürtəza Bünyadlı cavablandırdı.\n– Mürtəza müəllim, bir müddət bundan əvvəl ABŞ yeni anti-Rusiya sanksiyalarını işə saldı. Bizim mətbuatda bununla bağlı demək olar ki, ilə bağlı demək olar ki, heç nəyə rast gəlmədim. Dünyanın fövqəldövləti bizim şimal qonşumuza çox böyük sanksiyalar tətbiq edir və bu Azərbaycan mediasında lazımınca işıqlandırılmır. Əvvəlcə, bu təəccüb və təəssüf doğuran məqam barədə Sizin fikrinizi bilmək istərdim.\n– Media bu gün ciddi problemlərə üstünlük vermir, qlobal dünyada baş verən proseslərin hansının bizə birbaşa və ya dolayısı ilə təsir edəcəyinin fərqinə də o qədər varılmır. Azərbaycan mediası bir çox hallarda IP deyilən xəstəliyə yoluxub. Onların fikrincə cəmiyyət üçün Şəbnəm Tovuzlu, Fədayə Laçın, “Qoca“ ləqəbli kriminal avtoritet daha önəmlidir, nəinki Amerikanın dünyaya hegemonluq etmək siyasəti. Cəmiyyət özü də bu məsələlərlə maraqlanmır. Amma, beyin mərkəzlərində ABŞ-ın xüsusən də oktyabrın 28-dəki antiRusiya sanksiyalarına ciddi reaksiyaların olacağını düşünürdüm. Çünki, bu artıq təkcə Rusiyaya qarşı tətbiq olunmayıb.\n– Mümkünsə sanksiyaların mahiyyətini açıqlayın.\n– Əgər əvvəlki sanksiyalar birbaşa Rusiyanın dünyadakı hegemonluğuna qarşı, onun iqtisadiyyatının çöküşünə yönəlmişdisə, 33 şirkətə tətbiq edilən sonuncu sanksiya Rusiyanın Hərbi Sənaye Kompleksi, Federal Təhlükəsizlik Xidməti, Hərbi Kəşfiyyat İdarəsi, xüsusən də Xususi xidmət idarələrinə olan sanksiyalardır. Və bu sanksiyaların təsir dairəsinə təkcə Rusiya düşmür. Rusiya ilə bu sahələrdə əməkdaşlıq edən ölkələrə, o cümlədən Azərbaycana da bu sanksiyaların təsir edəcəyini istisna etmək olmaz. Bu sanksiyalar mahiyyətinə görə Rusiyanın Hərbi Sənaye Kompleksinə daxil olan“Rosoboroneksport”, “Rostex”, “Kalaşnikov”, “Miq”, “Vertalyot”, Almaz-Antey” şirkətlərini əhatə edir. Bu gün Rusiyanın ixracının əsasını xammal məhsulu və kompleks silah texnikasının (kosmik silah texnikası, hava hücumundan müdafiə sistemi və s.) satışı təşkil edir. Neftin, xammal məhsulunun qiymətini aşağı düşməsi ilə Rusiya iqtisadiyyatına külli miqdarda ziyan vuruldu. Putin də daxil, Rusiyanın rəsmi dairələri bunu etiraf edir. Rusiyanın keçmiş maliyyə naziri Kudrin deyir ki, Amerikanın son sanksiyasını Rusiya dəyərləndirmək iqtidarında deyil, hələ Rusiya hesablaya bilməyib ki, bu hansı nəticələrə gətirib çıxara bilər. Miqyas həddindən artıq böyükdür. Bu sanksiya ilə ABŞ təkcə Rusiyaya və onun müttəfiqlərinə deyil, həm də öz təsir dairəsində olan ölkələrə, müttəfiqlərinə də mesaj ötürdü. Son dövrlərdə Yaxın Şərqdə baş verən hadisələrdən sonra daha çox ölkələr özünün hava hücumundan müdafiəsini təmin etmək üçün Rusiyanın hava hücumundan müdafiə silahlarını almağa üstünlük verdilər. “Almaz-Antey”in istehsal etdiyi “S-400”, “S-500” və digər zenit raket komlekslərini almağa başladılar (red. – “S-400” Rusiyanın uzun (400 km.) və orta mənzilli (120 km.) zenit raket kompleksidir. Bu sistem 2007-ci ildən bəri Rusiya Silahlı Qüvvələrinin silahlanmasında yer alır. Artırılmış uzaqlıqda yeni raketin sınaqlarının sonunda kompleks 400 kilometrə qədər uzaqlıqda aerodinamik hədəfləri və 60 kilometrə qədər uzaqlıqda taktik ballistik hədəfləri və həmçinin 4,8 km/san-a qədər sürətlə uçan qanadlı raketləri, taktik və strateji aviasiyanın təyyarələrini, ballistik raketlərin manevr edən döyüş başlıqlarını vura biləcək. Erkən aşkar etmə radarı 600 kilometrə qədər uzaqlıqda aşkar etməni təmin edir. Raketlər 5 m hündürlükdən uçan hədəfləri vura bilər (müqayisə üçün: Amerika kompleksi “Petriot” yalnız ən azı 100 m hündürlükdə hədəfləri vura bilir). Türkiyənin, Səudiyyə Ərəbistanının, Qətərin, Macarıstanın, Çinin, İranın Rusiya silahına marağı artmaqda davam edir. Bu da Rusiyaya milyardlar gətirir.\n– -Mürtəza müəllim, bu sanksiyanın mahiyyəti nədən ibarətdir? Tutaq ki, xüsusi xidmət orqanlarına, xarici kəşfiyyat idarəsinə, federal təhlükəsizlik idarəsinə nə tətbiq oluna bilər?\n– Bu qurumların rəhbərləri, orada çalışan konkret şəxslərin kənar ölkədə rezident qurumları var idi və onların fəaliyyəti Rusiyanın dünyada yeni revanş siyasətini həyata keçirməklə məşğuldur. ABŞ da konkret bu şəxslərə maliyyə sanksiyaları tətbiq etməklə onların ölkədən çıxışına imkan vermir. Həmin şəxslərin qara siyahıya salınması onların gedəcəyi ölkələləri çəkindirmək məqsədi güdür.\n– Aydındır. Bəs “Almaz Antey”in “S-400” qurğularına o sanksiyalar nə dərəcədə aiddir?\n– Sanksiya ondan ibarətdir ki, Rusiyanın bu silahının istehsalının maksimum qarşısını alsın və satışını dayandırsın.\n– Bu zaman isə məşhur idxalı əvəz məsələsi ortaya çıxır. O qurğuların da istehsalında hansısa texnologiya və avadanlıq xaricdən gəlir?\n– Tam gətirilməsə də, bu silahı satanda xaricə ölkəyə Rusiya onun xidmətini özü göstərir. Hərbdə belə bir qayda var. Sənin silahın haradadırsa, sən də həmin ölkədəsən. Yəni ki, sənin həmin ölkədə iştirakın var. Rusiya satdığı silahlarda elə bir problem yarada bilər ki, silaha xərclədiyin milyardlar bata bilər. Həmin ölkədən asılı vəziyyətə düşürsən. Yəni bu son dövrdə Rusiyanın dünya hegemonluğunda revanşının qarşısını almaq və sıxısdırmaqdır. Misal üçün “əgər Rusiya S-400”-ü Türkiyəyə satırsa, bu qurğuya lazım olan avadanlığı da gələcəkdə Rusiyadan alacaq. Türkiyədə “S-400”-ə xidmət edə biləcək mütəxəssislərin yetişməsi üçün illər lazımdır. O sahə üzrə mütəxəssislər yetişdikdə isə yeni versiya silahlar gündəmdə olacaq. Necə SSRİ dövründə silahlanma yarışı var idi, son dövrlərdə də ABŞ Rusiyanı çökdürmək üçün Hərbi sənaye kompleksini daha çox inkişaf etdirməklə iqtisadiyyatı birtərəfli yönəldir, digər tərəfdən isə də bu sanksiyalar vasitəsilə o silahın alıcısının qarşısını almaqla ona iqtisadi cəhətdən zərbə vurur. Hazırda Rusiyada “İl-76”-nın bazasında “A-100” ucan radiolakasiya sistemi var. Bu “AVAKS”-ın başqa bir formasıdır ( red. – AWACS, ixtisarla airborne naming and control system – hərfi tərcüməsi: havadan xəbərdarlıq və nəzarət sistemi). Artıq onun birini Suriyada sınaqdan çıxarıblar. İndi istəyirlər ki, növbəti ildən onun kütləvi istehsalına başlasın. Bu hər hansı ölkədə əməliyyat aparmaq üçün olduqca əhəmiyyətli sistemdir. Əgər yer üzərində qurulan Radiolakasiya stansiyası konkret bir ərazini götürürsə, bu sistem təyyarə üzərində quraşdırılanda isə artıq 360 bucaq dərəcəsində nəzarət etmək imkanı verir.\n– Mürtəza müəllim, bayaq silahlanma yarışını misal çəkəndə yaxın keçmişimizdəki analogiyaları, “ulduz müharibələri”ni xatırladım. Sonradan məlum oldu ki, orada mistifikasiya elementi çox idi. Silahlanma yarışı Ronald Reyqanın təbirincə desək “Şər imperiyası” olan SSRİ-nin süqutu ilə nəticələndi. Bəs bu sanksiyalar nə ilə nəticələnə bilər? Yəni gündəlikdə Rusiyanın süqutudur, yoxsa?\n– Elə bu sanksiyanın mahiyyəti Rusiyanın çökdürülməsidir. Rusiyanı böyük gücdən zəif təsiredici gücə malik dövlət “status”una keçirmək məqsədi var. Bu sanksiya görə gələcəkdə Türkiyə, Səudiyyə Ərəbistanı, İraq, Qətər kimi dövlətlər Rusiyadan silah almağa ehtiyat edəcək. Bir necə ay öncə Səudiyyə Ərəbistanı-Qətər arasındakı münasibətlər, Türkiyəyə, İrana, Çinə və Şimali Koreyaya olan basqılar ABŞ-ın Rusiyaya yönəlik siyasətinin təzahürləridir. Əslində Şimali Koreya ABŞ-ın Çin və Rusiyaya Şərqdən, Yaxın Şərqdə baş verən hadisələr isə Rusiyaya qərb istiqəmətində olan basqılarıdır.\n– Bütün bunların Azərbaycana təsiri nə dərəcədədir?\n– Biz də Rusiyadan silah alırıq. Müasir “S-400” silahı vardır, hava hücumundan müdafiə sistemindən olan qurğularımız var. Rusiya Ermənistana “İsgəndər”i verdi. Azərbaycan indi həmin “İsgəndər”dən özünü müdafiə etmək üçün əks bir silah növünü ya Rusiyadan, ya İsraildən, ya da başqa bir dövlətdən almalıdır. Söhbət təkcə “S-400”-dən getmir, ora həmçinin “Kalaşnikov”, “Tupolev”, “İjmaş”, “Rosoborontexnika”nın müxtəlif sistemləri daxildir. Sanksiya tətbiq edilən 33 şirkəti dedikdə bura irili-xırdalı müxtəlif silahlar aiddir.\n– Ümumiyyətlə, hansısa bir gücün, hansısa başqa bir gücə ikili standartlar tətbiq etmək basqısı dünyaya nə vəd edir?\n– Siz təsəvvür edin. Tutaq ki, bu gün Səudiyyə Ərəbistanı “S-500” zenit raket sistemini almaq istə ABŞ buna yaşıl işıq yandıra bilər, əgər başqa bir ölkə eyni istəklə çıxış etsə, ona qadağan edilə bilər. Ola bilər ki, Türkiyə Rusiyadan silah alanda ona tətbiq edilsin, ona qonşu olan dövlətin eyni hərəkətinə isə göz yumulsun. Yəni Amerika regionda öz maraqlarından çıxış edəcək. ABŞ-ın sanksiyalarında ikili standartın tətbiqi dünyaya yaxşı hec nə vəd etmir.\n– “S-400” və yaxud “S-500”lə müqayisə olunabiləcək NATO silahı mövcuddur? “Petriot”lar bildiyim qədər bir az aşağı kateqoriyadır.\n– Müdafiə silahları vardır. Rusiyanın istehsal etdiyi “S-400” və “S-500”lər yeni nəsil müasir silahlardır. Amerikanın “Petriot”u (red. – PATRIOT sözünün abbriviaturası ingilis dilində “Phased Array Tracking Radar to Intercept on Target”, yəni “Hədəfi Tutmaq üçün Mərhələli Sistematik Radar İzləmə” anlamına gəlir. Yer-hava interseptoru ABŞ müdafiə kontraktoru “Rayteon” tərəfindən yerləşdirilir. Həmçinin, 1991-ci ildə İraqın Skad raket hədələrindən müdafiə olunmaq üçün İsrail və Səudiyyə Ərəbistanda yerləşdirilib. Eyni anda çoxsaylı təyyarə və raket hücumlarını hədəf ala bilir) isə tamam fərqli sistemdir. Bir nüansa da diqqət yetirməyinizi istərdim. Rusiyanın “Almaz-Antey” dediyimiz və kosmik hava hücumundan müdafiə sisteminin qurucusu və yeni nəsil bu raketlərin yaradıcısı azərbaycanlı İqor Aşurbəylidir. (red. – Rusiya Hava Hücumundan Müdafiə Sistemləri Konserninin İdarədənkənar Ekspert Şurasının həmsədri; “Almaz-Antey” konstruktor bürosunun sabiq rəhbəri (2001-2011), texnika elmləri doktoru)\n– Aydındır ki, Hərbi Sənaye və Energetika kompleksləri Rusiya iqtisadiyyatının onurğa sütunu olmasa da, çox böyük rol oynayan sektordur. Bəs Rusiyada yaşayan azərbaycanlılara bunun hansı təsiri ola bilər?\n– Dolayısı və birbaşa təsiri olacaq. Əgər indiyə qədər Rusiyaya qarşı tətbiq olunan iqtisadi sanksiyalar nəticəsində dünyada qlobal maliyyə böhranı davam edirsə və son illərdə Azərbaycana Rusiyadan axan xam pul kütləsi əhəmiyyətli dərəcədə azalıbsa və yaxud da ki, mövsümi işlərlə bağlı Rusiyaya gedən azərbaycanlıların sayı xeyli azalıbsa bu məhz həmin iqtisadi sanksiyaların nəticəsi hesab olunmalıdır. ABŞ-ın neftin, enerji resurslarının qiymətini endirməsi nəticəsində maliyyə-iqtisadi böhran yaratmaqla təkcə Rusiyaya, qonşu ölkələrə, o cümlədən Azərbaycana və sadə azərbaycanlılara təsiri olursa, növbəti sanksiyanın da bizə təsiri qaçılmazdır. Çünki, Rusiya iqtisadiyyatının çöküşü davam edəcək.\n– Təbiətdə, siyasətdə və həyatda bir çox şeylər geri oxuna bilir. Tutaq ki, hansısa hadisəyə görə sanksiya tətbiq olunur və qarşı tərəf güzəştə gedəndə o sanksiyalar dondurulur və ya geri çağırılır. ABŞ-ın antiRusiya sanksiyaları ilə bağlı belə bir proqnoz varmı?\n– ABŞ-ın yeni sanksiyalarından sonra hələ ki, Rusiyanın geri addım atmaq niyyəti yoxdur. Rusiyanın siyasi elitası iqtisadi ziyanın fərqindədir, sadəcə bunu görməməzliyə vururlar və neftin qiymətinin də bir qədər artması onları arxayınlaşdırıb. Ona görə də yaxın gələcəkdə bu sanksiyaların geri götürülməsi qeyri-mümkündür.\nFuad Babayev, Təmkin Məmmədli, 1905.az


"Müharibə Veteranı" adı kimlərə veriləcək? — AÇIQLAMA\nQARABAĞ 09 fev 2021, 10:20\nVətən Müharibəsi iştirakçılarına "Müharibə Veteranı" adının verilməsi ilə bağlı komissiya yaradılıb.\nDemokrat.az xəbər verir ki, komissiya "Müharibə Veteranı" adı veriləcək iştirakçıların siyahısını müəyyənləşdirəcək və müvafiq təkliflər hazırlayaraq Nazirlər Kabinetinə təqdim edəcək.\nMüharibə iştirakçılarına veteran adının verilməsi zamanı hansı meyarlar nəzərə alınacaq?\nBu suala cavab olaraq hərbi ekspert Emil Həsənli ARB24-ə bildirib ki, müharibədə iştirak etmiş bütün şəxslər - səfərbərliklə cəlb edilmiş, aktiv hərbi əməliyyatlarda iştirak etmiş, Müdafiə Nazirliyi, Daxili İşlər Nazirliyi, Dövlət Sərhəd Xidməti və Dövlət Təhlükəsizlik Xidmətinin əməkdaşları, o cümlədən həkimlər və digərlərinin siyahısı müəyyənləşəcək.


Dj aparati satilir #1 en ucuz qiymeti. Online sifaris Baki 2018\nDj aparati satilir\nMSI Gaming Shield Siçan pad\nMİXER PİONEER DJ DJM-S9 (DJM-S9)\n3,683.00 ₼ 3,318.00 ₼\nSteelSeries QCK+ PUBG Miramar Edition Gaming Siçan Pad\nPLAYER DJ PİONEER COMPACT DISC PLAYER CDJ-850-K (CDJ-850-K)\n1,529.00 ₼ 1,365.00 ₼\n25000-dən çox məhsulları ilə UniMall.az istehlakçılara super sifariş imkanı təklif edir. Burada daim təkmilləşən axtarış sisteminin yardımı ilə lazım olan malları çox sadə qaydada tapa bilərsiniz. Unimall'dan siz, Dj aparati satilir, kosmetika, parfumeriya, uşaq geyimləri, idman malları və sair digər gərəkli malları tapa bilərsiniz.\nAlış-veriş saytları dünyada alış-verişin istiqamətini köklü olaraq dəyişib. Onlayn alış-verişin bir çox yaxşı yanları və üstünlüklərini var. Bu faydaları göz önünə gətirsək artıq əksər insanlar alış-verişi əsasən internet üzərindən edir. İndi mağazaların açılıb bağlanma saatlarını nəzərə almaq lazım deyil. Evinizdə rahat paltarda yataqda, pürrəngi çayınızdan içib alış-veriş etmək ancaq UniMall online alış-veriş portalında həyata keçə bilər.\nDj aparati satilir və onun əldə edilməsi\nDj aparati satilir ən ucuz qiymeti burada!\nBir-birindən fərqli şirkətlər tərəfindən təqdim olunan orijinal məhsullar - Dj aparati satilir.\nDj aparati satilir - Bakı Azerbaycan 2017 elanları endirimli qiymətlər, online kataloq, alisi satisi və sifarisi.\nKredit kartı ilə və ya nağd formada ünvana çatdırıldıqda ödəmə şərtləri. Bakı daxili pulsuz ünvana çatdırılma.\nÇoxları xəbərdardır ki, ticarət obyektlərində kirayə, satıcıların maaşı, kommunal, təmizlik, təmir və s. kimi xərclər mövcuddur. Belə məsrəflər birbaşa satışdakı malın qiymətinə təsir göstərərək onun daha yüksək satılmasına gətirib çıxarır. Bu məsrəfləri hesaba alsaq niyə internet səhifəsində satılan məhsulların fiziki mağazalarda satılan məhsullardan təklif olunduğunu ortaya çıxarmaq çox sadədir.\nƏlavə olaraq bir-birindən ayrı mağazaların uyğun mallarını axtarmaq və onların qiymətlərini müqayisə etmək UniMall'da yetərincə asandır. Özü də bu proses az vaxt alır. Mağazada olarkən alış-veriş zamanı fərqli-fərqli adreslərdə mövcud olan çolu sayda mağazanın uyğun məhsullarının qiymətlərini müqayisə etmək az vaxtda baş verə bilməz. Ancaq UniMall'da qiymətləri qarşılaşdıraraq nisbətən daha ucuz məhsulu tapmaq asan bir işdir. Fərqli mağazalar tərəfindən məhsulların UniMall.az-da təqdim edilməsi səhifə ziyarətçiləri üçün inanılmaz çox sayda məhsul çeşidi arasından seçim etmə imkanı verir. Heç bir fiziki mağazada və ya ticarət mərkəzində bu qədər çeşid görmə imkanı əldə etmək mümkün deyil. UniMall'da məkan darlığı olmadığı səbəbilə mağaza anbarında mövcud bütün məhsullar təklif edilir. Deməli şirkət idarəçiləri əllərində mövcud hər bir məhsulunu satışa çıxarma imkanı qazanır . Həm də istehlakçılar ilin hansı vaxtından və təzə və ya köhnə kolleksiyadan olmasından asılı olmayaraq yüksək endirimli mallar içərisindən büdcələrinə uyğun olanı seçib sifariş edə bilirlər.\nMağaza səhifəsi : Dj Store | Promusic | Ağa electronics\nsederek ticaret merkezi elektrik mallari telefon ehtiyat hisseleri telefon kabrolari playstation 4 qiymeti nausnikler sederek ticaret merkezi televizorlar ps4 qiymeti bakida telefon aksesuarları azerbaycan ağıllı saatlar kredit komputer satisi telefon aksesuarlari satisi mikro nausnik satilir tap az elektronika komputer satışı mağazaları flash kart qiymeti nausnik sekilleri kabrolar telefon ucun qulaq aparatlari qiymetleri iphone qulaqciq qiymeti qulaqciq qiymetleri telefon qablari sekilleri teleskop qiymetleri qulaqciq sekilleri beats qulaqciq mikro qulaqciq sensor saatlar kalonkalar qiymeti printer rengleri azerbaycanda komputer qiymetleri katric satisi nausnik qulaqciq macbook kabro sifarisi toshiba komputer qiymetleri ucuz printerler personal komputer qiymetleri dj aparati komputer markalari ve qiymetleri tehlukesizlik kameralari qiymetleri\nhuawei mediapad t1 8.0 3g 16gb televizor panasonic philips 55put6400/60 alcatel pop d3 4035d alcatel pixi 3 планшет playstation qiymeti philips 55pft6510/60 alcatel pixi 4 philips 50put6400/60 iPad mini 2 alcatel vantac iPad mini 2 bakida sony kdl-60w605b scarlett sc - hm40s02 alcatel 5010d stasionar telefon alcatel pixi 4(6) 8050d pioneer se-mj522 alcatel c7 32pht4100/60


Xocalı rayon ictimaiyyətinin bir qrup ziyalıları, rayonun mədəniyyət işçiləri, istedadlı yeniyetmə və gəncləri 29.05.2017-ci il tarixdə “ATV “kanalında efirə gedən “Bizimləsən” verilişinin qonağı oldular. - Xəbərlər - XOCALI RAYON Icra Hakimiyyəti\nXocalı rayon ictimaiyyətinin bir qrup ziyalıları, rayonun mədəniyyət işçiləri, istedadlı yeniyetmə və gəncləri 29.05.2017-ci il tarixdə “ATV “kanalında efirə gedən “Bizimləsən” verilişinin qonağı oldular.\nVeriliş zamanı Xocalı rayonunun qədim adət-ənənələrindən, mədəniyyətindən söhbət açıldı, mətbəxindən, xalçaçılıq sənətindən və digər sahələrdən nümunələr məharətlə nümayiş etdirildi. Xocalı şəhər 3 saylı musiqi məktəbinin ansamblının müşayiəti ilə Xocalı rayonunun həzin səsli gənc müğənniləri bir-birindən gözəl mahnılar ifa etdilər. Efirdə nitq söyləyən Xocalı rayon İHB-sının müavini Lamiyə xanım Qarayeva və digər qonaqlar Xocalı rayonunun tarixindən, həmçinin, ziyalı şəxsləri, istedadlı insanları haqqında ətraflı məlumat verdilər. Nikbin ruhda keçən verilişdə aparıcı Zaur Baxşəliyev vurğuladı ki, Xocalı soyqırımını heç zaman yaddan çıxarmaq olmaz. Xocalılar bu gün ölkə rəhbərinin diqqət və qayğısı əhatəsində qürurla yaşayırlar və tezliklə doğma torpaqlarına qayıdacaqlarına əmindirlər.\n© 2019 All right reserved www.xocali-ih.gov.az


İmam Cəfər Sadiqin (ə) elmi səviyyəsi - 12 Марта 2009\nBaş səhifə » 2009 » Mart » 12 » İmam Cəfər Sadiqin (ə) elmi səviyyəsi\nİmam Cəfər Sadiqin (ə) elmi səviyyəsi\nİmam Sadiq əleyhissəlamın elmi əzəmət və yüksəkliyinə aid çoxlu sübutlar vardır. Bu məsələ həm şiə, həm də sünni alimlərinin qəbul etdiyi bir mövzudur. Böyük alim və fəqihlər onun elm mərtəbəsinin yüksəkliyi qarşısında diz çökür, onun elm sahəsində üstün olduğunu tərifləyirlər.\nHənəfi firqəsinin məşhur banisi Əbu-Hənifə deyirdi: “Mən Cəfər ibn Məhəmməd əleyhissəlamdan (İmam Sadiqdən) savadlı şəxs görməmişəm” (“Təzkürətül-hüffaz”, c. 1, səh. 166). O həmçinin, deyirdi: “Mənsur (Dəvaniqi) Cəfər ibn Məhəmməd əleyhissəlamı hüzuruna çağıran zaman məni çağırıb dedi: “Camaat Cəfər ibn Məhəmmədin vurğunu olmuşdur, onu məhkum etmək üçün bir sıra çətin məsələləri nəzərində tut.” Mən qırx dənə çətin məsələ hazırladım. Bir gün Mənsur Hiyrədə olarkən məni çağırtdırdı. Məclisə girərkən gördüm ki, Cəfər ibn Məhəmməd (əleyhissəlam) (İmam Sadiq) onun sağında oturub. Ona baxdıqda heybəti məni elə bürüdü ki, heç Mənsuru görəndə elə olmurdum. Salam verib Mənsurun işarəsindən sonra oturdum. Mənsur üzünü ona (İmam Sadiq əleyhissəlama) tutub dedi: “Bu Əbu-Hənifədir.” O cavab verdi ki, tanıyıram. Sonra Mənsur üzünü mənə tutub dedi: “Ey Əbu-Hənifə! Öz məsələlərini Əbu-Abdullah (İmam Sadiq (əleyhissəlam)) ilə müzakirəyə qoy.” Mən də məsələləri deməyə başladım. Hər hansı məsələni soruşurdumsa, dərhal cavab verirdi ki, sizin bu məsələ barədə əqidəniz filan Mədinə əhalisinin əqidəsi filan bizim əqidəmiz də filandır. Bəzi məsələlərdə bizimlə həmfikir olur, bəzilərində Mədinə əhalisi ilə, bəzilərində isə fikri tamam başqa olurdu. Bu minvalla düz qırx məsələ soruşdum ki, hamısına cavab verdi.” Əbu-Hənifə bura yetişəndə İmam Sadiq əleyhissəlama işarə edərək dedi: “O, insanların ən alimi, onların fiqhi məsələlərə aid olan ixtilaflarını bilən ən agah adamdır” (“Biharul-ənvar”, c. 47, səh. 217).\nMaliki məzhəbinin banisi Malik deyirdi: “Bir müddət Cəfər ibn Məhəmməd əleyhissəlamın yanına gedib-gəlirdim. Onu daima bu üç halda gördüm: ya namaz qılırdı, ya oruc tuturdu, ya da Quran oxuyurdu. Onu dəstəmazsız hədis danışan görmədim (“Təhzübüt-təhzib”, c 1, səh. 88). Elm, ibadət və təqvada Cəfər ibn Məhəmməd əleyhissəlamdan üstün bir şəxsi nə bir göz görmüş, nə bir qulaq eşitmiş, nə də heç kimin fikrinə belə gəlməmişdir” (“əl-İmamus Sadiq”, c. 1, səh. 53).\nŞeyx Müfid yazır: “O Həzrətdən o qədər elm söylənilib ki, artıq bütün müsəlmanların yanında məşhur olmuş, onun səs-sədası hər tərəfə yayılmış, onun nəslindən olanların heç birindən onun söylədiyi qədər elm söylənilməmişdir” (“əl-İrşad”, s. 270)\nİbn Həcər Heytəmi yazır: “O Həzrətdən o qədər elm söylənilmişdir ki, artıq bütün müsəlmanların yanında məşhur olmuş onun səs-sədası hər tərəfə yayılmış və fiqh və hədis aləminin böyük rəhbərlərindən olan Yəhya ibn Səid, İbn Cərih, Malik, Süfyan Suri, Süfyan ibn Üyeynə, Əbu-Hənifə, Şübə və Əyyub Sicistani kimi şəxslər ondan hədis söyləmişlər (“əs-Səvaiqul Mühriqə”, s. 201).\nOnuncu əsrin görkəmli alimlərindən olan Əbu Bəhr Cahiz deyir: “Cəfər ibn Məhəmməd (əleyhissəlam) elə bir şəxsdir ki, onun elmi bütün dünyanı əhatə etmiş deyilənlərə görə Əbu-Hənifə və eləcə də, Süfyan Suri onun şagirdlərindən olmuşdur. Bu iki nəfərin onun şagirdi olması onun elmi yüksəkliyini sübut etmək üçün kifayət edər” (“əl-İmamus Sadiq...”, c. 1, s. 55).\nSeyyid Əmir Əli Bəni Üməyyənin hakimiyyəti dövründə mövcud olmuş məzhəbi firqələr və fəlsəfi məktəblərə işarə edərək yazır: “Dini rəy və fitvalar yalnız Əhli-beyt adamlarının yanında özünə fəlsəfi baxım almışdı. O dövrdə elmin yayılması, bəhs və təhqiqat ruhiyyəsi yaratmış və bütün ictimai yerlərdə fəlsəfi söhbətlər əsas yer tutmuşdu. Böyük fəxrlə qeyd etməliyik ki, bu ideoloji hərəkata Mədinədə çiçəklənmiş elm ocağı rəhbərlik edirdi. Bu elm ocağını Əli ibn Əbutalib əleyhissəlamın Sadiq ləqəbli nəvəsi təsis etmişdi. O, fəal təhqiqatçı, böyük mütəfəkkir və dövrün elmlərinə yaxşı bələd olan bir şəxs idi. O, İslamda əsl fəlsəfə üsullu məktəb təsis edən ilk şəxsiyyət olmuşdur. Onun elmi məclislərində sonralardan fiqhi məzhəb baniləri olmuş adamlardan əlavə, uzaq yerdən gəlmiş filosof və fəlsəfə elminin tələbələri də, onun dərslərində iştirak edirdilər. Bəsrə fəlsəfə məktəbinin banisi Həsən Bəsri və Mötəzilə məzhəbinin banisi Vasil ibn Əta da, o Həzrətin şagirdlərindən olmuş, onun elm mənbəyindən bəhrələnmişlər» (“Müxtəsəril tairixi ərəb”, s. 193).\nMəşhur tarixçi ibn Xəllikan yazır: “O, on iki İmamlı şiələrin İmamlarından biri, Peyğəmbər (s) ailəsinin böyük şəxsiyyətlərindən biri olmuşdur. Düzgünlüyünə və doğru danışdığına görə onu Sadiq adlandırmışlar. Onun fəzilət və kəraməti o həddədir ki, daha bunu şərh etməyə ehtiyac yoxdur. Əbu-Musa Cabir ibn Həyyan Tərtusi onun şagirdi olmuşdur. Cabir İmam Sadiq əleyhissəlamın təlimlərini ehtiva etmiş və beş yüz risalədən ibarət olan min vərəq həcmində bir kitab yazmışdır” (“Vəfayatul əyan”, c. 1, səh. 327).\nMehdi Pişvayi, "İmam Sadiqin (ə) həyatı"\n[Məqalələr] | Oxunub: 785 | Müəllif: Administrator |


19/07/2018 [16:11] - Cəmiyyət - ( 871 dəfə baxılıb)\nİyulun 18-də Naxçıvan Regional Peşə Tədris Mərkəzində "Azərxalça"nın təşkil etdiyi tədris-hazırlıq kursuna başlanılıb.\nBu münasibətlə keçirilən tədbirdə "Azərxalça" Açıq Səhmdar Cəmiyyəti İdarə Heyətinin sədri Vidadi Muradov çıxış edərək ölkəmizdə xalçaçılığın inkişafı istiqamətində görülən işlərdən danışıb. Tədris-hazırlıq kurslarının əhəmiyyətini vurğulayan İdarə Heyətinin sədri kurslarda dərslərin böyük iş təcrübəsinə malik, peşəkar xalçaçılar tərəfindən aparıldığını bildirib.\nQeyd edilib ki, Abşeron, Goranboy, Tərtər, Kürdəmir, Şabran, Qobustan, Biləsuvar rayonlarında, Lənkəran şəhərində də belə kurslar təşkil olunub. Bu kurslar başa çatdıqdan sonra "Azərxalça" tərəfindən sertifikat verilən toxucular Cəmiyyətin filiallarında işlə təmin ediləcəklər.\nBildirilib ki, tədris-hazırlıq kursu hanalarla, avadanlıqlarla, xammalla, eyni zamanda xalçaçılıq sənətinə dair müvafiq ədəbiyyatlarla, dərsliklərlə, elektron çeşnilərlə təmin edilib.\nVidadi Muradov Naxçıvan xalçaçılığının tarixindən danışaraq deyib ki, Naxçıvan xalçaları uzun illər Qarabağ, Təbriz kimi xalça qruplarına daxil edilərək öyrənilib. Tərəfimizdən aparılan tədqiqatlar zamanı müəyyənləşdirilib ki, adı çəkilən bu qrupların nümunələrindən fərqlənən Naxçıvan xalçaları və xalça məmulatları bu ərazidə məskunlaşan Kəngərli, Kolanı, Sədli, Xələc, Bəydili, Dəmirçi, Qazançı, Yaycı, Qarxun, Yurdçu, Muğanlı, Əfşar, Bayat, Quşçu və başqa türkdilli tayfaların yaradıcılıq məhsuludur. Coğrafi baxımdan Cənubi Azərbaycanla, Qərbi Azərbaycanla, həmçinin Şərqi Anadolu ilə yaxın olan Naxçıvan xalçaçılığı bu bölgələrdə əsrlər boyu mövcud olmuş xalçaçılıq ənənələrindən bəhrələnərək inkişaf edib. Burada toxunan böyükölçülü, hündür xovlu xalçaların, həmçinin keçə, palaz, cecim, kilim, şəddə, zili kimi xovsuz xalçaların naxış-kompozisiya tərtibatında dəvə, at, quş, gül, ox, ulduz, romb, nəzərlik, çərxi-fələk kimi müxtəlif məzmunlu elementlərdən istifadə olunub. Bütün bunlar barədə tədris-hazırlıq kursunda iştirak edənlərə ətraflı məlumat veriləcəkdir. Yəni bu kursa cəlb olunanlar yalnız xalça toxumağı deyil, həm də Naxçıvan xalçaçılığının tarixini öyrənəcəklər.\nİdarə Heyətinin sədri kursda iştirak edənlərə uğurlar arzulayıb, onların toxuculuğun sirlərinə dərindən yiyələnəcəklərinə əminliyini ifadə edib.\nNaxçıvan Muxtar Respublikasının əmək və əhalinin sosial müdafiəsi naziri Cavid Səfərov Naxçıvanda xalça emalatxanasının yaradılmasının, bu tədris-hazırlıq kursunun təşkilinin əhəmiyyətini vurğulayıb.\nQeyd olunub ki, "Azərxalça" nın yaratdığı xalça emalatxanası və təşkil etdiyi tədris-hazırlıq kursu Naxçıvanda xalçaçılığın inkişafına öz töhfəsini verəcəkdir.\nKursa cəlb olunan qadınlar çıxış edərək xalçaçılığa göstərilən yüksək diqqət və qayğıya görə dövlətimizə minnətdarlıqlarını bildiriblər.


Platformalar / HESAB AÇILIŞI / Uniforex\nUniforex Sizlərə güclü və etibarlı Uniforex Trading Station - MT4 platformasını təklif edir.\nMetaTrader 4 platforması əsasında qurulan Uniforex Trading Station ticarət platforması müştərilərimizə forex ticarətində valyuta cütlükləri, CFD, qiymətli metallarla, neftlə və s.y. real-time rejimində əməliyyat aparmağı, və müxtəlif ticarət əməliyyatları hayata keçirmək və bazarın statistikasını aparmaq üçün imkanlar yaradır.\nUniforex Trading Station ticarət platforması ən əsasıda, sürəti ilə, texniki və fundamental reportlar, və məsləhətçilərin istifadədə kifayət qədər rahatlığı ilə fərqlənir. Uniforex Trading Station MT4 daha bir əsas məqamı isə onun etibarlı olmağıdır. Siz istənilən vaxt apardığınız ticarətin hesabatını bu platformadan əldl edə bilərsiniz.\nUniforex Trading Station ticarət platformasını yükləməklə Siz aşağıdakı imkanları əldə etmiş olarsınız:\n- Platformadaxili poçta ilə Uniforex-dan Sizə faydalı olan məlumatları almaq imkanı\nUniforex Trading Station MT4 Ticarət Platforması yükləmə linki https://download.mql5.com/cdn/web/12657/mt4/unicapitalfx4setup.exe\nƏgər Siz özünüzü “aktiv treyder” hesab edirsinizsə o zaman Uniforex Sizə Mobil platformanı təqdim edir. Bu ticarət platformasını asanlıqla öz mobil telefonuza yükləməklə ticarət platformadan istənilən yerdən və istənilən zaman istifadə edə bilərsiniz. Yeni orderlər açmaq, mövcud orderlərlə əməliyyatlar və s.y. kimi əməliyyatlar keçirə bilərsiniz. Uniforex Mobile Station bu imkanları Sizə təqdim edir. Xüsusi ilə də Mobil Trading Station öz məkanını tez-tez dəyişən treyderlər üçün əlverişli sayılır.\nUniforex Trading Station platformasını Android proqram təminatlı telefona yükləmək üçün:\n1. Daxil olursunuz https://play.google.com/store/apps/details?id=net.metaquotes.metatrader4\nUniforex Trading Station platformasını İOS proqram təminatlı telefona yükləmək üçün:\n1. Daxil olursunuz http://itunes.apple.com/us/app/metatrader-4/id496212596?mt=8


Keçmiş arvadını öldürməkdə suçlanan şəxs məhkəmədə özünü yandırdı » YeniSözçü qəzeti\nNəsimi Rayon Məhkəməsində təqsirləndirilən şəxs özünü yandırıb.\nVirtualaz.org saytının əldə etdiyi xəbərə görə, 34 yaşlı Samir Əliyev özünə od vuraraq yandırıb.\nQeyd edək ki, Samir Əliyev iyulun 8-dən həbsdədir. Bu gün istintaq müddətinin uzadılması ilə əlaqədar onu Nəsimi Rayon Məhkəməsinə gətiriblər.\nMəhbusun həyat yoldaşı Zəminə Əliyeva virtualaz.org saytına ərinin qışqırıq səsini eşidib zala keçmək istədiyini, amma ona imkan vermədiklərini deyib: “Qapıda gözləyirdim, gördüm qışqırıq gəlir, icəri qaçdım, vəkillər çıxıb dedilər ki, özünü yandırıb”.\nNəsimi Rayon Məhkəməsindən zənglərimizə cavab verən olmadı.\nTəqsirləndirilən şəxsin vəkili Elnur Quliyev isə virtualaz.org saytına açıqlamasında Samir Əliyevin məhkəmə zalında alışqanla özünə od vurduğunu deyib: “Hakim həbs müddətinin uzadılması ilə bağlı qərarı elan etdi. Samir qanunsuz olaraq həbsdə saxlanıldığını dedi və qərara etiraz əlaməti olaraq əynindəki gödəkçəyə alışqanla od vurdu. Məhkəmə nəzarətçiləri dərhal müdaxilə etdilər, ciddi xəsarət almasına imkan vermədilər”.\nQeyd edık ki, bu il iyulun 6-da gecə saat 01.30 radələrində Bakı - Quba yolunun 55-ci kilometrliyində yandırılmış qadın meyidi tapılıb. Öldürülən qadının Bakı sakini, 1981-ci il təvəllüdlü Natəvan Əliyeva olduğu müəyyən edilib. 34 yaşlı Natəvan Əliyeva paytaxtda fəaliyyət göstərən xəstəxanaların birində həkim işləyib. Qətldən bir neçə gün əvvəl – iyunun 25-dən 26-na keçən gecə onun itkin düşməsi barədə yaxınları tərəfindən Xətai Rayon Polis İdarəsinə ərizə daxil olubmuş. Meyit tapılandan bir neçə gün sonra Natəvan Əliyevanın keçmiş həyat yoldaşı Samir Əliyev şübhəli şəxs kimi saxlanılaraq istintaqa cəlb olunub. Nəsimi Rayon Məhkəməsi tərəfindən barəsində 4 aylıq həbs qərarı çıxarılıb.


Tanınmış psixoloq özünü asdı – Bakıda – Morqa kim gəldi? – Yenilənib – 4 – Yenicag.Az\nAna Səhifə Kriminal Tanınmış psixoloq özünü asdı – Bakıda – Morqa kim gəldi? – Yenilənib – 4\nTanınmış psixoloq özünü asdı - Bakıda - Morqa kim gəldi? - 4\nYeni Çağ Media Qrupu – Yanvar 26, 2017 - 00:38\nTanınmış psixoloq Dəyanət Rzayev intihar edib. Yeniçağ.Az xəbər verir ki, bir neçə saat öncə Dəyanət Rzayev öz kəməri ilə evindən asıb. Tez-tez intiharlarla bağlı çıxış edən psixoterapevtin son aylarda depressiyada olduğu bildirilir.\nHadisə yerində olan əməkdaşımız hazırda polis əməkdaşlarının mənzildə axtarış apardıqlarını bildirib.\nQeyd edək ki, tanınmış psixoloq intihardan öncə özünün bütün sosial media hesablarını dondurub.\nMərhumun saxlanıldığı morqa sabiq millət vəkili Gülər Əhmədova gəlib.\nQeyd edək ki, sabiq deputat bir neçə ay öncə D.Rzayevin rəhbərlik etdiyi Psixoterapiya Mərkəzində işə başlamışdı. O zaman mətbuata açıqlama verən G.Əhmədova intihar edən psixoloqu belə xarakterizə etmişdi: “Psixoterapiya Mərkəzində çalışmağa məni Dəyanət Rzayev dəvət edib. Dəyanət Rzayevlə həmkar kimi çox yaxşı münasibətlərimiz olub. Dəyanət Rzayev hörmət etdiyim və işini qiymətləndiriyim psixoloqdur. Yaxşı və çətin günün dostudur. Psixoterapiya Mərkəzinə məni dəvət edərkən onunla çalışmağa üstünlük verdim”.\nDəyanət Rzayev özünü bu binada asıb:\nAzərbaycan Prezidenti: "Biz istənilən halda əraziləri azad edəcəyik"\n31.10.2020 - 15:05\n“Azərbaycan Ordusu ölkəmizin ərazi bütövlüyünü bərpa edir”\n31.10.2020 - 14:55\nErmənistan qəsdən Şuşa meşələrində yanğın törədir - Hikmət Hacıyev\n31.10.2020 - 14:42


Fərhad Bədəlbəyli: » Azfakt.info\nTarix: 6-01-2021, 15:51\n"Bu gün bütün azərbaycanlılar şuşalıdırlar".\nBunu Azvision.az -a Xalq artisti Fərhad Bədəlbəyli Prezident İlham Əliyevin Şuşanı Azərbaycan mədəniyyətinin paytaxtı elan etməsindən danışarkən deyib. Bəstəkar doğma yurdunun dirçəlişi prosesində iştirak etdiyini bildirib:\n"Mən xoşbəxtəm ki, Şuşamız azaddır. Bütün azərbaycanlılar bu gün şuşalıdırlar. Cənab Prezident deyib ki, "Əziz Şuşa, biz səni dirçəldəcəyik". Doğurdan da dirçəliş prosesi başladı".\nQarabağ Dirçəliş Fondunun Müşahidə Şurasının üzvü olan F.Bədəlbəyli qeyd edib ki, orada sənət yoldaşı Alim Qasımov və digər tanınmış şəxslər də təmsil olunur: "Dünən bizim Şuranın birinci iclası idi. Şuşanın taleyinin necə olacağı, oranı necə bərpa edəcəyimizi düşünürük.\nTəklif edirəm ki, dünya üzrə Şuşa ilə bağlı müsabiqə elan olunsun. Qoy bütün dünyanın memarları "bu şəhəri necə görürük" deyə layihədə iştirak etsinlər. Ümumiyyətlə, hər bir azərbaycanlı bu prosesdə iştirak etməlidir. Məktəb şagirdlərinin də Şuşa ilə bağlı baxışları vacibdir. Azərbaycanlılar hiss etməlidirlər ki, bu prosesdə iştirak edirlər. Fondun əsas məqsədi budur. Əlbəttə, biz vəsaiti toplamalıyıq. Amma burada mənəviyyat, Vətəni sevmək, bərpa etmək kimi amillər daha üstündür".\nXalq artisti qeyd edib ki, Şuşa hamımızın ürəyidir: "Şuşanı azad etdik və müharibə bitdi. Oranı göz bəbəyi kimi qorumalı, dirçəltməli və bərpa etməliyik. Mən xoşbəxtəm ki, bu prosesdə iştirak edirəm".\nXatırladaq ki, ötən gün Prezident İlham Əliyev Şuşa şəhərini Azərbaycan mədəniyyətinin paytaxtı elan edib.\n“Cənab Prezident, Sizdən artıq dərəcədə xahiş edirik…”


İstanbul və Ankaranın mədəni irsi iki festivalda bir araya gələcək\n“Beyoğlu və Paytaxt Mədəniyyət Yolları” 28 mayda başlayır\nİstanbul və Ankaranın tarixi və müasir mədəniyyət sərvətlərinə canlılıq qatmaq, hər iki şəhərin mədəni irsini dünya vitrininə çıxarmaq məqsədilə həyata keçirilən “Beyoğlu və Paytaxt Mədəniyyət Yolları” layihəsi eyni vaxtda iki festivalda sənətsevərlərlə görüşəcək.\nTürkiyənin Mədəniyyət və Turizm Nazirliyi tərəfindən 28 may – 12 iyun tarixləri arasında keçiriləcək festivallarda “yeddidən yetmişədək” – hər kəs üçün nəzərdə tutulmuş geniş məzmunlu 2 minə yaxın tədbir və bu tədbirlərdə 6 mindən çox sənətçinin iştirakı nəzərdə tutulub.\nNazirliyin təşkilatçılığı ilə İstanbuldakı Atatürk Mədəniyyət Mərkəzində layihənin təqdimat mərasimi keçirilib.\nTürkiyənin mədəniyyət və turizm naziri Mehmet Nuri Ersoy çıxış edərək diqqətə çatdırıb ki, 2021-ci il oktyabrın 29-da İstanbulun Beyoğlu rayonunda şəhərin ən böyük mədəniyyət və sənət məkanı – Atatürk Mədəniyyət Mərkəzinin açılışı ilə 29 oktyabr – 14 noyabr tarixlərini əhatə edən “Beyoğlu Mədəniyyət Yolu” festivalı da başlamışdı. Həmin festival boyu ümumilikdə 78 məkanda 2100-dən çox sənətçinin iştirakı ilə 381 tədbir keçirilmiş və bu tədbirlərin ümumilikdə 7,8 milyon ziyarətçisi olmuşdu.\nQeyd edək ki, “Beyoğlu Mədəniyyət Yolu” Atatürk Mədəniyyət Mərkəzindən Qalataportadək uzanaraq bir çox sənət məkanlarını əhatə edir.\nNazir bildirib ki, bu il belə bir mədəniyyət festivalının başqa şəhərlərdə də keçirilməsini və bunun ənənəyə çevrilməsini qərara alıblar. Bu baxımdan bu il 28 may – 12 iyun arasında gerçəkləşəcək “Beyoğlu Mədəniyyət Yolu” ilə yanaşı, paytaxt Ankarada da mədəniyyət festivalı keçiriləcək. “Beyoğlu Mədəniyyət Yolu” bu il 53 mədəniyyət-sənət qurumunun iştirakı ilə 84 yerdə 1500-dən çox festival proqramına ev sahibliyi edəcək. Eyni zamanda Ankarada da silsilə tədbirlər – sərgilər, konsertlər, təqdimatlar olacaq.\nFestivalların önəmindən danışan Mehmet Nuri Ersoy bildirib ki, məqsədləri şəhərlərin mədəni, memarlıq və tarixi miraslarına bir daha diqqət çəkmək, həmçinin fərqli mədəniyyətlərin təcrübələrini yaymaqdır.\nNazir festivalların ev sahibi şəhərlərin və bölgələrin sosial həyatının zənginləşməsinə, mədəni irsinin qorunmasına, malik olduqları dəyərlər vasitəsilə inkişafına və beynəlxalq səviyyədə tanınmasına böyük təsiri olacağını da qeyd edib.\nHər iki festivalda biletli proqramlarla yanaşı, daha çox insanların yararlanması üçün pulsuz və açıq hava səhnələri də olacaq. Festival boyunca uşaqlar və uşaqlı ailələr üçün özəl proqramlar təşkil olunacaq, o cümlədən dünya səhnələrinin tanınmış simaları pulsuz açıq hava konsertlərində istanbullular və ankaralılarla görüşəcəklər.


Səfir: “İraq turistlərinin Azərbaycanı seçməsi təsadüfi deyil” MÜSAHİBƏ | Sia.az\nSəfir: “İraq turistlərinin Azərbaycanı seçməsi təsadüfi deyil” MÜSAHİBƏ\nSiyasət - 09.08.2016 14:57 - Oxunma sayı: 29746\nİraqın Azərbaycandakı müvəqqəti işlər vəkili Fadil Al-Şüveylinin SİA-ya müsahibəsi - Cənab səfir, Azərbaycanla İraq arasında münasibətlərinin hazırkı səviyyəsini necə qiymətləndirirsiniz?\n- İraq-Azərbaycan münasibətləri iki ölkənin xalqları arasında tarixi əlaqələrdən qaynaqlanır. Təbii ki, hər iki xalqın möhkəm qardaşlıq, dostluq münasibətlərini nəzərə alaraq dövlətlərimiz arasındakı münasibətlər də çox yüksək səviyyədədir. Artıq Azərbaycana səfər edən İraqdan olan turistlərinin sayı günü-gündən artır. Həmçinin, Azərbaycandan İraqa dini turizm məqsədilə gedənlərin sayı da artmaqdadır. Turistlərin sayı o həddə çatıb ki, rəqəm soruşanda, biz minlərdən danışırıq.\nTicarət baxımından da ikirətəfli əməkaşlığımız çox yüksək səviyyədədir. Bu sahədə də göstəricilər əvvəlki illərə nisbətən artıb. Biz təkcə bir sahə üzrə əməkdaşlıq etmirik. Bizim əməkdaşlığımız müxtəlif sahələri əhatə edir. Ən qabarıq nəzərə çarpan əməkdaşlıq sahələri turizm, ticarət, təhlükəsizlikdir. Təbii ki, Azərbaycan rəsmiləri ilə də yüksək səviyyəli münasibətlərimiz var və daimi təmaslarımız davam edir.\n- Qeyd etdiyiniz kimi turizm sahəsində son aylar inkişaf daha çox nəzərə çarpır. Azərbaycana ərəb ölkələrindən, o cümlədən İraqdan gələn turistlərin sayı artmaqdadır. İraqlı turistlər burda hansısa problemlərlə qarşılaşırlar? Yəni daha çox hansı məqamlar onları qane etmir?\n- Onu deyim ki, gün ərzində üç reys həyata keçirilir və hər təyyarədə 100-150 iraqlı turusti olur. Bu, İraq Hava Yollarının həyata keçiriyi reysdir. Uçuşlar həyata keçirən ikinci bir şirkət də var, Fly Baghdad, onunla da turistlər gəlirlər. İraqın ən çox Bağdad, Nəcəf, Bəsrə şəhərlərindən Azərbaycana turistlər gəlirlər. Onu da deyim ki, İraq turistlərinin gözəl zövqü var, yəni onlar seçim etməyi bacarırlar. Azərbaycanı seçmələri də təsadüfü deyil. Və digərlərinə də bura gəlməyi məsləhət görürlər. O ki qaldı problemlərə, turistlər bura hər hansı bir turizm şirkətinin xətti ilə gəlirlər və təbii ki, onlara səfər proqramı təqdim olunur. Yəni hansı yerlərlə tanış olacaqlar və s. Amma təəssüf ki, bu proqramı tam olaraq reallaşdırmırlar. Bunu ya turizm şirkətləri deməsinlər, ya da deyiblərsə, etməlidirlər. Həmin şirkətlər tam qrafikə uyğun işləməlidir. İkinci məsələ isə bundan ibarətdir ki, elə şirkətlər var lisenziyaları olmadan işləyirlər. Bu məsələlərin qarşısının alınması ilə bağlı Azərbaycan XİN və Dövlət Təhlükəsizlik Xidməti ilə əməkdaşlıq var. İnşallah bu məsələyə yaxın günlərdə son qoyulacaq.\n- İraqın dini məkanlarda təhlükəsizlik necə qorunur?\n- Azərbaycanlıların da ziyarət etdikləri dini məkanlar, Nəcəf, Kərbala, Samirədə təhlükəsizlik çox yüksək səviyyədədir. Çünki həmin ərazilərdə İŞİD və ona bənzər terrorçu təşkilatlar mövcud deyil. Bu müqəddəs yerlər çox yüksək səviyyədə qorunur və digər məntəqələrə nisbətən təhlükəsizlik daha qabarıq şəkildədir.\n- Cənab səfir, iki ölkə arasında iqtisadi-ticarət əlaqələrinin inkişafı üçün hansı addımların atılması nəzərə tutulub?\n- İqtisadi sahədə əlaqələrin inkişafı istiqamətində çox böyük addımlar atılıb. Onu deyə bilərəm ki, bu sahədə böyük yeniliklər olacaq, amma əvvəlcədən açıqlamaq istəmirəm, çünki hələlik iş gedir. Amma yaxın vaxtlarda bu barədə ictimaiyyətə məlumat veriləcək.\n- İraqda İŞİD-lə mübarizəə son vəziyyət necədir?\n- İŞİD və ona bənzər terrorçu qruplaşmalara qarşı hərbi əməliyyatlar uğurlu şəkildə davam edir. Ümumi olaraq bunu deyə bilərəm ki, terrorizmin 4 əsas şərti var. Onun planını hazırlayan, həyata keçirən, bu planın reallaşmasına dəstək verən və nəticəsindən istifadə edən.\nBuna əsasən Allaha şükür ki, döyüşlərdə böyük nailiyyətlər əldə etmişik, artıq İŞİD-in əksər liderlərinin məhv edilməsi, yaxud ölkədən qaçmasına nail olmuşuq. Hətta onu deyə bilərəm ki, Mosulun bəzi hissələrini də azad etmişik. Ümid edirik ki, yaxın vaxtlarda İŞİD-dən qurtula biləcəyik.\n- İraqın Türkiyə ilə münasibətləri barədə nə deyə bilərsiniz?\n- İraqın Türkiyə ilə çox gözəl münasibətləri var. Təbii ki, bu münasibətlərin yaxşı olması ona əsaslanır ki, ilkin olaraq qonşuluq prinsipinə əməl edilir, ikincisi bu istiqamətdə qəbul edilmiş beynəlxalq konvensiyalara, memorandumlara əməl edilir. Ən böyük nailiyyətimiz budur ki, biz türk xalqını sevirik, daim ehtiram bəsləyirk və türk xalqı da bizə eyni münasibəti bəsləyir.\nYeri gəlmişkən, mən Azərbaycan dövlətinə və xalqına da öz təşəkkürümü çatdırmaq istəyirəm. Bizimlə yanaşı olaraq İstanbulda UNESCO Ümumdünya İrs Komitəsinin 40-cı sessiyası zamanı İraqda yerləşən Əhbar və digər tarixi yerlər Azərbaycanın dəstəyi və səsverməsi ilə Beynəlxalq İrs komissiyasının layihəsinə əlavə edildi. İraq xalqı Azərbaycan xalqını çox sevir və iki dövlət arasında yüksək əlaqələnirmə var.


Bakı Xoreoqrafiya Akademiyasının şagird və tələbələri beynəlxalq festivalda iştirak ediblər - AZƏRTAC – Azərbaycan Dövlət İnformasiya Agentliyi\nBakı Xoreoqrafiya Akademiyasının şagird və tələbələri beynəlxalq festivalda iştirak ediblər\nAkademiyadan AZƏRTAC-a bildirilib ki, festival “Avropanın sevinci” devizi altında keçirilib və fizika, elektrotexnika, radio texnologiyaları sahəsində tanınmış alim Nikola Teslanın 160 illiyinə həsr olunub. Festivalda N.Teslanın fikirləri böyüməkdə olan nəslə çatdırılmaqla yanaşı, elmin, biliyin insan üçün önəmli olması təbliğ edilib. Festivalda rəqs (klassik, milli, caz, müasir), musiqi (vokal, qrup, xor), rəsm və multimedia performansları ilə çıxış edən gənclər ifalarında məhz bu ideyaları təcəssüm etdiriblər.\nFestival çərçivəsində iştirakçılar milli və rəqs geyimlərində şəhərin mərkəzi küçəsi boyu karnavalda, Belqrad Uşaq Mədəniyyət Mərkəzinin zalında konsert proqramında, 18-ci Beynəlxalq təsviri sənət müsabiqəsində və Qala-konsertdə çıxış edib, televiziya proqramının qonağı olublar.\nQeyd edək ki, festivalda milli və beynəlxalq müsabiqə və festivallarda uğurlu nəticə göstərən gənclər iştirak etmək hüququna malik idilər. Tədbirdə 18 ölkədən istedadlı gənclər iştirak ediblər. Uğurlu çıxışına görə Azərbaycanı təmsil edən Bakı Xoreoqrafiya Akademiyasının şagird və tələbələri diplomlarla mükafatlandırılıblar.\nAvropa uşaqlarının beynəlxalq görüşünün təsisçisi Belqrad şəhər administrasiyası və Belqrad Uşaq Mədəniyyət Mərkəzidir.\nAZERTAG.AZ :Bakı Xoreoqrafiya Akademiyasının şagird və tələbələri beynəlxalq festivalda iştirak ediblər


Şuşada Azərbaycan, Türkiyə və Gürcüstan parlamentlərinin Xarici əlaqələr komitələrinin VII üçtərəfli iclası keçirilib (FOTO) - Trend.Az\nSiyasət Materials 22 May 2022 16:01\nMayın 22-də Şuşada Azərbaycan, Türkiyə və Gürcüstan parlamentlərinin Xarici əlaqələr komitələrinin VII üçtərəfli iclası keçirilib.\nMilli Məclisin Mətbuat və ictimaiyyətlə əlaqələr şöbəsindən Trend-ə verilən mılumata görə, Azərbaycan parlamentinin nümayəndə heyətinə Beynəlxalq münasibətlər və parlamentlərarası əlaqələr komitəsinin sədri Səməd Seyidov, Türkiyə Böyük Millət Məclisinin nümayəndə heyətinə parlamentin Xarici əlaqələr komitəsinin sədri Akif Çağatay Kılıç, Gürcüstan nümayəndə heyətinə isə bu ölkə Parlamentinin Xarici əlaqələr komitəsinin sədri Nikoloz Samxaradze başçılıq ediblər.\nki, qonaqları Azərbaycanın mədəniyyət paytaxtında salamlamaqdan şad olduğunu söyləyən Milli Məclisin Beynəlxalq münasibətlər və parlamentlərarası əlaqələr komitəsinin sədri S.Seyidov qeyd edib ki, bu gün Siz azad Şuşadasınız. O, diqqətə çatdırıb ki, Azərbaycan 44 günlük Vətən müharibəsində 30 ilə yaxın Ermənistanın işğalı altında olmuş ərazilərini Müzəffər Ali Baş Komandan Prezident İlham Əliyevin rəhbərliyi ilə işğaldan azad edib. Komitə sədri bildirib ki, bu, bizim Şuşada ilk görüşümüzdür. O, bu tədbirin təşkilinə verdiyi dəstəyə görə Milli Məclisin sədri Sahibə Qafarovaya təşəkkürünü ifadə edib.\nS.Seyidov nəzərə çatdırıb ki, Ermənistan işğal altında saxladığı ərazilərdə Azərbaycanın tarixi, maddi-mədəni irsini dağıdıb, şəhərlərimizi və kəndlərimizi məhv edib. Təsadüfi deyil ki, bu əraziləri Qafqazın Xirosiması adlandırırlar. O qeyd edib ki, həmin ərazilərdə bərpa-quruculuq işləri aparılır və hələ görülməli işlər çoxdur. Komitə sədri bu görüşün Şuşada keçirilməsinin önəmindən danışaraq Türkiyə Prezidenti Rəcəb Tayyib Ərdoğanın Şuşaya səfərlərinin və Şuşa Bəyannaməsinin imzalanmasının tarixi əhəmiyyətini qeyd edib. O, Avropa İttifaqı Şurasının sədri Şarl Mişelin təşəbbüsü ilə Azərbaycan Prezidenti İlham Əliyevlə Ermənistan baş naziri Nikol Paşinyan arasında keçirilmiş görüşlərdən danışıb. S.Seyidov, tezliklə iki ölkə arasında sülh müqaviləsinin imzalanacağına inamını ifadə edib.\nÇıxış edən Gürcüstan Parlamentinin Xarici əlaqələr komitəsinin sədri N.Samxaradze bu görüşün təşkilinə görə təşəkkürünü bildirib. Qeyd edib ki, bu format bizim inkişafımız üçün gözəl zəmin yaradır. Belə tədbirlər regional əməkdaşlıqda parlamentlərin rolunu nəzərdən keçirmək baxımından mühüm əhəmiyyətə malikdir. N.Samxaradze parlamentlərdə fəaliyyət göstərən dostluq qruplarının, beynəlxalq parlament təşkilatlarında əməkdaşlığın ölkələrimiz arasında əlaqələrin inkişafında xüsusi rol oynadığını qeyd edib. Gürcüstan parlamentinin komitə sədri ölkələrimiz arasında həyata keçirilən Bakı-Tbilisi-Ceyhan, Bakı-Tbilisi-Ərzurum, Bakı-Tbilisi-Qars layihələrinin regional əməkdaşlıqda rolu və ölkələrimiz arasında iqtisadi əməkdaşlığın perspektivləri barədə fikirlərini bölüşüb.\nSonra çıxış edən Türkiyə Böyük Millət Məclisinin Xarici işlər komitəsinin sədri Akif Çağatay Kılıç bu formatda keçirilən görüşlərin əhəmiyyətini qeyd edib, bu görüşün Azərbaycanın işğaldan azad olunmuş Şuşa şəhərində təşkilinə görə təşəkkürünü bildirib. Qeyd edib ki, Azərbaycan öz torpaqlarını işğaldan azad etdikdən sonra Ermənistanla münasibətləri normallaşdırmağa çalışır. Biz öz gələcəyimizi təmin etmək üçün səylərimizi birləşdirməliyik. Parlamentlər və onların nümayəndələri öz xalqlarının təmsilçiləri kimi gələcək naminə çalışmalıdırlar. Türkiyə Azərbaycanı dəstəkləyir və inanır ki, tezliklə iki ölkə arasında münasibətlər yaxşılaşacaq, regionda davamlı sülh və sabitlik yaranacaqdır.\nSonra çıxış edən hər üç ölkədən olan deputatları Asim Mollazadə, Derya Bakbak, Mehmet Güzelmansur, Sabir Rüstəmxanlı, Sevinc Fətəliyeva, Nigar Arpadarai, Davit Zilpimiani, Kamil Aydın və başqaları belə birgə iclasın azad edilmiş ərazilərimizdə, Azərbaycanın mədəniyyət paytaxtı Şuşada keçirilməsinin əhəmiyyətindən danışıblar.\nGörüşdə Milli Məclisin Beynəlxalq münasibətlər və parlamentlərarası əlaqələr komitəsinin üzvləri Rasim Musabəyov, Ramil Həsən, Sahib Alıyev, Elman Nəsirov, Nəsib Məhəməliyev, Azər Kərimli, Sevil Mikayılova, Cavanşir Feyziyev, Ramin Məmmədov, Türkiyə və Gürcüstan parlamentlərinin xarici əlaqələr komitələrinin üzvləri və digər rəsmi şəxslər iştirak ediblər.


TƏCİLİ: PAŞİNYANI LƏNƏTLƏYƏRƏK QARABAĞDAN QAÇAN ERMƏNİLƏRDƏN ŞOK ETİRAFLAR - VİDEOREPORTAJ - YENİLƏNİB » www.tezadlar.az\nTƏCİLİ: PAŞİNYANI LƏNƏTLƏYƏRƏK QARABAĞDAN QAÇAN ERMƏNİLƏRDƏN ŞOK ETİRAFLAR - VİDEOREPORTAJ - YENİLƏNİB\n“TRT Ajans”ın prezidenti, dəyərli qardaşımız, vətənpərvər jurnalist Salih Kurt “Təzadıar”ın daha bir vacib məlumatını xarici dillərdə dünyaya yayıb.\nƏsasən Avropa ölkələrində xarici dillərdə yayımlanan sosial medialarda yayımlanan xəbərdə Azərbaycanın haqq işi müdafiə edilir, Ermənistanın işğalçılıq siyasəti pislənilir, həmçinin son bir ay ərzində Azərbaycan ordusunun işğal olunmuş torpaqlarımızın azad edilməsi istiqamətində uğurları qeyd edilir.\nBir daha minnətdarlıqla, onu da qeyd edək ki, Salih bəy özəl kanallarla əldə edilmiş, ermənilərin Qarabağdan necə qaçdığını göstərən videonu da “Təzadlar”a göndərib. Həmin video qəzetin rəsmi saytında yayımlanıb.\nQeyd edək ki, “Tezadlar.az”a göndərilən videoda aldalıaraq Qarabağda yerləşdirilən ermənilər etiraf edirlər ki, bu torpaqlar Azərbaycanındır, onlar sadəlövhcəsinə aldadılaraq özgə torpaqlarında yerləşdiriliblər. Ermənistan istiqamətində qaçan ermənilər videoçıxışlarında (erməni dilində) deyirlər ki, onlar qaçmırlar, sadəcə öz evlərinə - İrəvana qayıdırlar. Digər gənc etiraf edir ki, Ermənistanda küçədə onu dostlarıyla tutub Qarabağa gətiriblər, heç alt paltarı belə vermədən hərbi geyim geyindirib Ağdərəyə, Talış kəndinə göndəriblərmiş... Ermənistandan, hətta şikəst, hərbi bileti olmayanları, Ermənistanın sərhədlərini belə tanımayan gənc yol polislərini də cəbhəyə göndərildiyi barədə qaçan ermənilər yana-yana danışırlar... Digər bir gənc isə Xocalı barədə tarixi etirafları edir” “Biz ermənilər Xocalıda qadınları, uşaqları doğradıq, bəs bilmirdik ki, bir gün bunun hesabını verəcəyik?”.\nErmənilər videoreportaj hazırlayan erməni və rus jurnalistlərə yalvarırlar ki, həqiqəti yazsınlar, onları bu vəziyyətə salanlar barədə söylədiklərini dünyaya çatdırsınlar, çünki Ermənistan hakimiyyəti yalnız yalan-palan yaymaqla məşğuldur.\nBir sözlə, ermənilər videolentdə Paşinyanı lənətləməklə onları qırğına verən siyasi hakimiyyətə ölüm arzulayır... Daha geniş məlumatlar həm rus, həm də türk dillərində qeyd etdiyimiz videoreportajda oxucularımıza təqdim edilib.\nAŞAĞIDAKI LİNKƏ DAXİL OLARAQ VİDEOREPORTAJI İZLƏYƏ BİLƏRSİNİZ:


“Məktəbdə mütəxəssislər yox, ancaq pedaqoji kadrlar dərs deməlidirlər”- Professorlar nədən narazıdır? » Aztehsil.com\n"Təhsil haqqında” Qanuna edilən dəyişikliyə görə, ali təhsilli mütəxəsisslər də təhsil müəssisələrində dərs deyə biləcəklər.\nMəsələn, hər hansı ali məktəbin, tutaq ki, Bakı Dövlət Universitetinin Kimya, Biologiya, Biokimya, Tətbiqi Riyaziyyat və s. kimi fakültələrini bitirən məzunlar, həm də orta məktəblərdə uyğun pedaqoji istiqamətlərdə dərs deyə biləcəklər.\nQanuna əlavə edilən iki yeni maddədən biri məhz pedaqoji fəaliyyətlə məşğul olmaqla bağlıdır. Məlumdur ki, əvvəllər yalnız pedaqoji təhsili olan şəxslər məktəbdə müəllim işləmək hüququna malik idi. İndi isə hansısa sahə üzrə ali təhsilli mütəxəssislərə xüsusi qaydalar çərçivəsində təhsil müəssisələrində dərs demək imkanı yaradılacaq.\nBəs bu dəyişiklik Azərbaycan təhsilinə nə qazandıracaq?\nKimyaçı alim, professor Mütəllim Abbasov AzEdu.az-a açıqlaması zamanı bildirib ki, mütəxəssis universitetdə oxuduğu müddət ərzində yalnız pedaqogika və psixologiya üzrə təhsil aldığı təqdirdə məktəbdə müəllim kimi işləyə bilər:\n"Əgər bu dərslər üzrə təhsil almayıbsa, ondan müəllim olmaz. Şagirdlə işləməyi bacarmayan adamın məktəbə daxil olması düzgün deyil. Bu dəyişikliyin heç bir müsbət tərəfi yoxdur. Hazırda mediada müəllimlərin şagirdləri tez-tez döyməyi, kobud rəftarı yer alır. Pedaqoji qabiliyyəti olmayan, təhsil aldığı müddətdə pedaqogika və psixologiya keçməyən şəxslərin məktəbdə dərs deməsi də onların davranış qaydalarında həmin kobudluqların yaranmasına səbəb olacaq və dəyişikliyin fəsadları xoşagəlməz olacaq. Bizim mütəxəssisdən daha çox güclü dərsliklərə ehtiyacımız var. Müəllimə dərs keçmək üçün material lazımdır. Dərslik yoxdursa, mütəxəssis də heç nə edə bilməz. Bir daha təkrar edirəm ki, pedaqogika və psixologiyanı bilməyən adam məktəbə buraxılmamalıdır”.\nRiyaziyyatçı alim, professor Əhməd Qəşəmoğlunun sözlərinə görə, hazırda Azərbaycan təhsil sistemində xaos var:\n"Pedaqoji təhsil müəssisələrini bitirənlərin bir çoxu bu gün müəllimlik üçün o qədər də yararlı hesab olunmur. Əlində müəllimlik diplomu olsa da, öz fənnini lazımi şəkildə bilməyənlər var. O qədər riyaziyyatçı tanıyıram ki, riyaziyyatı yaxşı bilmir, eləcə də digər fənn müəllimləri öz fənlərindən xəbərsizdirlər. Yəni, bir çox diplom sahibi öz statusuna uyğun deyil. Belə olan halda pedaqoji təhsil almayıb ixtisas fənnini dərindən bilən adamlara ehtiyac var. Bir insan Texniki Universiteti və ya Neft və Sənaye Universitetini bitirib pedaqoji qabiliyyətə sahib ola və onun dediyi dərs pedaqoji diplomun daşıyıcısının keçdiyi dərsdən qat-qat effektli ola bilər”.\nƏhməd Qəşəmoğlu həmin adamların birbaşa sinfə, auditoriyaya buraxılmasının tərəfdarı deyil:\n"Dərs deyəcək şəxslər ən azı 3 aylıq kurs keçməlidirlər. Bu kursda şagirdlərə münasibət, onlarla ünsiyyətin qurulması, davranış qaydaları öyrədilməli, vətənin inkişafı naminə onlara diqqət göstərilməlidir. Əsəbi adamlar psixoloji cəhətdən, kobud adamlar əxlaqi cəhətdən məktəbə buraxıla bilməz. Təbii ki, bu şəxslər şagirdlərə heç bir halda dərs deyə bilməzlər.Əlimdə imkanım olsa, dediyi fənni dərindən bilən və pedaqoji sahədə fəaliyyət göstərməyə qabiliyyəti, istəyi olan mütəxəssisləri məktəblərə göndərərdim. Məncə bunun nəticəsi daha da yüksək olacaq”.